text:
47/2018. (XII. 21.) HM utasítása a Honvédelmi Minisztérium fejezet központi és intézményi gazdálkodásának rendjéről.
A jogalkotásról szóló 2010. évi CXXX. törvény 23.  § (4)  bekezdés c)  pontja alapján – figyelemmel a  honvédelmi szervezetek
működésének az  államháztartás működési rendjétől eltérő szabályairól szóló 346/2009. (XII. 30.) Korm. rendelet előírásaira –
a következő utasítást adom ki:
I. Fejezet
Általános rendelkezések 1. § Az  utasítás hatálya a  Honvédelmi Minisztériumra (a továbbiakban: HM), a  honvédelemért felelős miniszter
(a továbbiakban: miniszter) közvetlen alárendeltségébe tartozó szervezetekre, a Katonai Nemzetbiztonsági Szolgálatra
(a továbbiakban: KNBSZ), a miniszter fenntartói irányítása alá tartozó köznevelési intézményre, a Magyar Honvédség
(a továbbiakban: MH) Parancsnokságára (a továbbiakban: MHP), valamint az  alárendeltségébe tartozó katonai
szervezetekre (a továbbiakban együtt: honvédelmi szervezetek) terjed ki.
2. § Az utasítás alkalmazásában:
1. élettartam: az  az időtartam, ameddig az  eszköz használható, függetlenül a  számvitelről szóló 2000. évi
C. törvény (a továbbiakban: Sztv.) alapján meghatározott könyv szerinti értéktől,
2. hadfelszerelés: a honvédelmi szervezetek tevékenységéhez szükséges valamennyi eszköz, amelyet az  ipar és
a kereskedelem katonai célokra gyárt, illetve szállít, és polgári kereskedelmi forgalomba nem vagy csak külön
engedéllyel kerülhet, továbbá beszerzését külön jogszabály szabályozza,
3. infrastrukturális gazdálkodás: a  HM fejezet központi gazdálkodása részeként a  HM vagyonkezelésében lévő
ingatlanállomány építési beruházás útján történő bővítésével, üzemeltetésével, fenntartásával,
működtetésével,  őrzésével, felújításával összefüggő, valamint az  ingatlanok üzemeltetésével összefüggő
környezet- és természetvédelmi feladatok ellátása, ide nem értve a hadiutak, az Sztv. szerinti egyéb építmények,
valamint az  ingó vagyoni elemek – így különösen kiképzéstechnikai létesítmények, híradó- és informatikai
rendszerek, üzemanyagtárolók – telepítésével, fenntartásával, karbantartásával, fejlesztésével, nyilvántartásával
kapcsolatos tevékenységet,
4. intézményi gazdálkodás: a honvédelmi szervezet számára jóváhagyott intézményi előirányzatokkal, valamint
a rendelkezésére bocsátott eszközökkel, humán erőforrással (a továbbiakban együtt: erőforrás) – a honvédelmi
szervezet vezetője egyszemélyi felelősségével – történő gazdálkodás,
5. keretgazda: a 31. § a) pontja szerinti eljárásrend mellékletében felsorolt honvédelmi szervezet, mely a jogkörébe
utalt feladatok költségvetési előirányzatait érintően végzi az elemi költségvetési javaslat összeállítása során
a  keretek tervezésének szakmai irányítását, a  javaslat előzetes, írásbeli jóváhagyását, az  átcsoportosítási és
módosítási igények – a költségvetési előirányzatok átcsoportosításának és módosításának rendjéről szóló HM
utasítás (a továbbiakban: átcsoportosítási HM utasítás) szerinti – előzetes jóváhagyását, valamint a feladatok
végrehajtásáért felelős honvédelmi szervezetek beszámoltatását,
6. kiemelt képesség-fejlesztési program: a HM közigazgatási államtitkár (a továbbiakban: HM KÁT) irányítása alatt
álló, a HM tárca érvényben lévő Rövid Távú Tervében (a továbbiakban: RTT) megjelölt fejlesztési programok,
7. költségvetési tervezés: a  HM fejezet éves költségvetési javaslata, az  1+2 éves szakmai és költségvetési terv,
valamint az elemi költségvetés összeállítása során végrehajtandó feladatok összessége,
8. kötelezettségek és követelések: az  államháztartás számviteléről szóló 4/2013. (I. 11.) Korm. rendelet
(a továbbiakban: Áhsz.) alapján az ilyen jogcímen a főkönyvi könyvelésben, a pénzügyi, illetve költségvetési
számvitelben nyilvántartásba vett előirányzatok felhasználására, bevételek előírására vonatkozó könyvviteli
bejegyzések, függetlenül azok végleges vagy nem végleges jellegétől,
9. központi ellátás: a  honvédelmi szervezetek szükségleteinek központi ellátó szervezet által, természetben
történő biztosítása,
10. központi ellátó szervezet: az 1. melléklet szerinti honvédelmi szervezet, amely végzi a központi ellátásba vont
hadfelszerelésekkel, eszközökkel, szolgáltatásokkal kapcsolatos tervezési, nyilvántartási, tárolási, állagmegóvási,
elosztási, beüzemelési, végrehajtási és ellenőrzési tevékenységet,
11. központi költségvetés: a  honvédelmi szervezetek kiemelt feladataihoz, illetve a  központi ellátásba vont
eszközök  beszerzéséhez és szolgáltatások megrendeléséhez kapcsolódó kiadási és bevételi előirányzatok
összessége,
12. logisztikai előirányzat-keret: az MH Logisztikai Központ (a továbbiakban: MH LK) szolgálati alárendeltségébe
tartozó központi logisztikai ellátó szervezetek részére a  központi gazdálkodást érintően, az  elemi
költségvetésben jóváhagyott előirányzat felett kiadott, a  tárgyévben indításra tervezett és előre láthatóan
tárgyévben pénzügyileg teljesülő beszerzések fedezetéül szolgáló keret,
13. logisztikai gazdálkodás: a honvédelmi szervezet feladatainak végrehajtásához szükséges, a 2. melléklet szerinti
anyagnemekhez tartozó – ide nem értve a 99 anyagnemet – eszközök és szolgáltatások tervezését, beszerzését,
kutatás-fejlesztését (a továbbiakban: K+F), rendszerbe kerülését, üzemben tartását, analitikus nyilvántartási
rendszerének kialakítását, nyilvántartását, készletezését, tárolását, leltározását, kezelését, felhasználását,
kategorizálását, rendszerből történő kivonását, selejtezését, a  kiselejtezett eszközök hasznosítását,
megsemmisítését, a  veszélyes anyagok kezelését, ellenőrzését, a  kapcsolódó szabályozók kidolgozását,
valamint a felhasználásról történő elszámolást tartalmazó tevékenységek összessége, mely magában foglalja
a  logisztikai gazdasági műveletek, folyamatok megtervezését, végrehajtását, a  főkönyvi nyilvántartások
megalapozása érdekében vezetett analitikus nyilvántartások vezetését – ideértve az  előirányzatoknak,
a követeléseknek, valamint a kötelezettségvállalásoknak a főkönyvi nyilvántartásokban nem szereplő további
részletező nyilvántartásait is –, valamint a gazdasági események összességének elszámolását és a beszámolást,
14. stratégiai tervdokumentumok: a kormányzati stratégiai irányításról szóló 38/2012. (III. 12.) Korm. rendeletben
meghatározottak alapján a Hosszú Távú terv (a továbbiakban: HTT), az RTT, a miniszteri program és az éves
munkaterv,
15. utaltsági rend: a  honvédelmi szervezetek feladatainak végrehajtásához szükséges infrastruktúra, eszközök,
valamint egyéb szolgáltatások biztosítása érdekében az ellátó és az ellátott honvédelmi szervezetek között
gazdaságossági, célszerűségi szempontok alapján kialakított kapcsolatrendszer,
16. vagyongazdálkodás: az  ingó és ingatlan vagyontárgyak vagyonkezelői jogának a  HM javára történő
megszerzésével és megszüntetésével, a HM vagyonkezelésében lévő ingatlanok és ingóságok használatával,
hasznosításával, értékének megőrzésével és gyarapításával, valamint nyilvántartásával kapcsolatos
tevékenységek összessége,
17. védelem-egészségügyi szakanyagok és szolgáltatások: a 2. melléklet szerinti 26-os – egészségügyi – anyagnembe
tartozó, kizárólag az MH Egészségügyi Központ (a továbbiakban: MH EK) központi költségvetéséből beszerzésre
kerülő egészségügyi szakanyagok, szaktechnikai eszközök és szolgáltatások,
18. 1+2 éves szakmai és költségvetési terv: a  költségvetési évet követő három évre vonatkozóan, fejezetszinten
–  az  államháztartásról szóló 2011. évi CXCV. törvény (a továbbiakban: Áht.) 29.  §-ában, továbbá
az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban:
Ávr.) 33/B. §-ában foglaltaknak megfelelően – összeállított tervdokumentáció.
II. Fejezet
A gazdálkodás általános szabályai 3. § (1) A gazdálkodás célja a rendelkezésre álló erőforrások gazdaságos, hatékony felhasználásával a honvédelmi feladatok
végrehajtásának, valamint a védelmi képességek szinten tartásának és fejlesztésének biztosítása.
(2) A gazdálkodás során biztosítani kell, hogy a honvédelmi szervezetek
a) rendeltetésszerű feladataikat az  RTT-ben foglaltaknak, valamint a  haderő működtetésével és fenntartásával
kapcsolatos felsőszintű követelményeknek megfelelően hajtsák végre,
b) képesek legyenek a rendelkezésükre bocsátott erőforrásokat és költségvetési előirányzatokat észszerűen és
tervszerűen felhasználni, az objektumokat üzemeltetni, a hadfelszerelést fenntartani, használni, karbantartani
és javítani, rendeltetésszerű használatra alkalmas állapotban tartani, a  meghatározott készletszinteket
fenntartani, továbbá
c) személyi állománya a  megfelelő összetételben, a  szükséges képzettséggel és készséggel, a  számára
rendszeresített hadfelszereléssel, az előírt időben és helyen a feladatok végrehajtására rendelkezésre álljon.
(3) A  gazdasági döntéseknél a  felhasználandó előirányzatokat, a  humán erőforráshoz kapcsolódó költségeket,
az  eszközök és szolgáltatások igénybevételét, valamint a  használatra tervezett tárgyi eszközök időarányos
értékcsökkenését is számításba kell venni.
(4) A  gazdálkodás, illetve az  előirányzatok felhasználása során – a  költségvetési év végén jelentkező költségvetési
maradványok, és az  ezzel összefüggő forrásvesztés elkerülése érdekében – kiemelt figyelmet kell fordítani
a költségvetési év végén a működési kiadási előirányzatok tényleges pénzforgalmi teljesítésére, illetve a felhalmozási
kiadások tekintetében a kötelezettségvállalás meglétére.
(5) A honvédelmi szervezetek gazdálkodási tevékenységük kormányzati funkciók szerinti könyvelését és elszámolását
a  honvédelmi szervezetek alapításáról, tevékenységéről és szabályzatairól szóló 80/2011. (VII. 29.) HM utasításban
(a  továbbiakban: alapítási HM utasítás) foglaltakra figyelemmel, a  HM fejezet egységes számviteli politikájában
(a továbbiakban: Számviteli Politika) előírtak szerint végzik.
4. § (1) A  HM fejezetnél a  költségvetési gazdálkodás intézményi, központi és fejezeti kezelésű előirányzatok tervezésével,
felhasználásával és azokról való beszámolással valósul meg.
(2) A  gazdálkodás és az  ellátás egyes intézményi feladatai – különösen a  honvédelmi szervezetek működésének
az államháztartás működési rendjétől eltérő szabályairól szóló 346/2009. (XII. 30.) Korm. rendelet (a továbbiakban:
Korm. rendelet) 2. § (4) bekezdésében meghatározott tárgykörökben és módon – központi gazdálkodás és ellátás
keretében valósulnak meg.
(3) A  fejezeti kezelésű előirányzatokkal való gazdálkodás szabályait a  fejezeti kezelésű előirányzatok kezelésének és
felhasználásának szabályairól szóló HM rendelet, valamint a fejezeti kezelésű előirányzatokkal történő gazdálkodás
szabályairól és a költségvetési támogatások biztosításának egyes kérdéseiről szóló HM utasítás tartalmazza.
5. § A honvédelmi szervezetek részére feladataik végrehajtásához a központi gazdálkodás és a központi ellátás körébe
tartozó eszközök és szolgáltatások normák és normatívák alapján meghatározott keretek terhére, egyedi igény
elbírálása vagy központi elosztási terv alapján térítésmentesen, természetben kerülnek biztosításra.
6. § (1) A Zrínyi 2026 Honvédelmi és Haderőfejlesztési Programban foglalt fejlesztési feladatok a miniszter által jóváhagyott,
különböző időtávú stratégiai tervdokumentumok alapján kerülnek végrehajtásra.
(2) A tárgyévben a rendelkezésre álló erőforrások és költségvetési előirányzatok alapján elrendelhető
a) a HTT-ben és az RTT-ben jóváhagyottól eltérő feladatváltozatok végrehajtása,
b) egyes feladatoknak a tárgyévi tervekből való törlése és
c) új feladat végrehajtása, a szükséges erőforrások biztosítása mellett.
(3) Az (2) bekezdésben foglalt intézkedéseket a tervet jóváhagyó vagy az általa kijelölt vezető rendelheti el.
 (4) A gazdálkodás során a honvédelmi szervezet vezetője a tervet jóváhagyó vagy az általa kijelölt vezető felé szolgálati
úton, indokolással alátámasztva – a szükséges források biztosításának módját megjelölve – kezdeményezheti az egyes
feladatoknak a tervekben jóváhagyottól eltérő változatának végrehajtását, illetve törlését.
7. § (1) Pénzbeli vagy természetbeni támogatást, illetve ajándékot, a  (4)  bekezdés szerinti honvédelmi szervezetek
kivételével
a) a katonai szervezetek az MHP parancsnoka (a továbbiakban: MH PK),
b) az a) pontba nem tartozó honvédelmi szervezetek a HM KÁT
engedélyével fogadhatnak el.
(2) A honvédelmi szervezetek a részükre felajánlott és az (1), valamint a (4) bekezdés szerint elfogadott ajándékról vagy
támogatásról az adományozóval ajándékozási vagy támogatási szerződést kötnek. Természetbeni támogatás esetén
a szerződés tartalmazza annak piaci értékét is, amely nem lehet „0” Ft.
(3) A  támogatásként átvett eszközt a  honvédelmi szervezet a  támogatási szerződésben feltüntetett értéken veszi
nyilvántartásba. A támogatási szerződést 5 évig meg kell őrizni.
(4) A HM KÁT vagy az MH PK külön engedélye nem szükséges
a) a HM Hadtörténeti Intézet és Múzeum részére,
b) a miniszter fenntartói irányítása alá tartozó köznevelési intézmény részére,
c) az MH Altiszti Akadémia részére,
d) az MH EK részére,
e) a KNBSZ részére és
f ) a honvédelemről és a Magyar Honvédségről, valamint a különleges jogrendben bevezethető intézkedésekről
szóló 2011. évi CXIII. törvény (a továbbiakban: Hvt.) 36. § (1) bekezdés h) pontja, valamint 36. § (2) bekezdés
a) pontja szerinti feladat végrehajtásában részt vevő honvédelmi szervezetek részére, kizárólag e közreműködői
feladatukra tekintettel
fa) a nettó 500 000 Ft értéket meg nem haladó vagy
fb) állami szerv, illetve önkormányzat által
felajánlott pénzbeli vagy természetbeni támogatás, illetve ajándék elfogadásához.
8. § (1) Az Európai Unió (a továbbiakban: EU) különböző alapjaitól pályázati úton elnyert, valamint az EU és Magyarország
Kormánya (a továbbiakban: Kormány) által társfinanszírozott operatív programok forrásai terhére megjelent felhívások
alapján odaítélt támogatásokat és azok felhasználását a honvédelmi szervezetek elkülönítetten tartják nyilván.
(2) Az  elkülönített nyilvántartás történhet a  benyújtott pályázat, illetve az  odaítélt támogatás felhasználására kötött
támogatási szerződésben vagy támogatási okiratban foglaltak alapján
a) a kedvezményezett honvédelmi szervezet (a továbbiakban: kedvezményezett) kezdeményezésére a HM VGH
által az előirányzat-felhasználási keretszámlához kapcsolódóan,
b) az európai uniós programokhoz projektenként a Magyar Államkincstárnál (a továbbiakban: Kincstár) nyitott
célelszámolási forintszámlán vagy
c) a  kedvezményezett főkönyvi könyvelésében elkülönítési céllal létrehozott azonosító – címrendkód vagy
projektkód – segítségével.
 (3) A kedvezményezett a) az EU alapjaitól pályázati úton elnyert, illetve az EU és a Kormány által társfinanszírozott operatív programok
terhére megjelent felhívások alapján odaítélt támogatásról és annak felhasználásáról a  költségvetési
beszámolásra vonatkozó szabályozók alapján külön adatszolgáltatást készít és
b) a  kapott támogatással közvetlenül a  támogató felé, a  támogatási szerződésben vagy támogatási okiratban
meghatározott határidőig számol el úgy, hogy a költségvetési beszámolóhoz megküldött adatszolgáltatásban
szereplő adatoknak meg kell egyezniük a támogató felé megküldött elszámolásban szereplő adatokkal.
(4) A  közvetlenül az  EU költségvetéséből kiírt pályázatok vagy az  EU és a  Kormány által társfinanszírozott operatív
programok terhére megjelent felhívások alapján odaítélt, önrészt is igénylő felhívások esetében, illetve a támogatás
terhére el nem számolható, saját forrásból finanszírozott költségek elszámolására a pályázó vagy támogatást igénylő
honvédelmi szervezetek a  jóváhagyott költségvetésük terhére, feladataik átrendezésével biztosítják a  szükséges
fedezetet, vagy azok a HM fejezet tárgyévi költségvetésében ezen célokra betervezett forrás terhére, egyedi engedély
alapján kerülnek elszámolásra.
III. Fejezet
A honvédelmi szervezetekre vonatkozó általános szabályok
9. § A  honvédelmi szervezetek létrehozására, tevékenységére, átalakítására, megszüntetésére, valamint az  Áht. 10.  §
(5) bekezdése szerinti szabályzataira az alapítási HM utasítás előírásai kell alkalmazni.
1. A honvédelmi szervezet gazdálkodásához kapcsolódó vezetői jog- és hatáskörök
10. § (1) A  honvédelmi szervezet gazdálkodásának vezetése vezetői, parancsnoki feladat, amely az  egyszemélyi vezető
felelőssége mellett a gazdasági vezető, a Korm. rendelet 8. § (1) bekezdése szerinti esetekben pedig a Korm. rendelet
8. § (2) bekezdése szerinti logisztikai vezető és pénzügyi gazdasági vezető útján valósul meg.
(2) Azon honvédelmi szervezeteknél, melyeknél a Korm. rendelet 8. § (1) bekezdése alapján a gazdasági vezetői funkciók
megosztásra kerülnek
a) a  logisztikai vezető és pénzügyi gazdasági vezető tevékenységük során együttműködnek, vitás esetben
tájékoztatják a szolgálati és a szakmai elöljárót, valamint a hivatali felettest,
b) a gazdasági vezető részére az Ávr. 12. § (1) és (2) bekezdésében meghatározott szakképesítési és nyilvántartási
követelmény a pénzügyi és számviteli szervezeti egység vezetőjével szemben érvényesítendő és
c) ha az Sztv. 151. § (1) és (2) bekezdésében meghatározott könyvviteli szolgáltatásokat a HM VGH külön szervezeti
egysége végzi, e szervezeti egység vezetőjének is rendelkeznie kell az Ávr. 12. § (1) bekezdése szerinti számviteli
képesítéssel és a tevékenység ellátására jogosító engedéllyel.
(3) A honvédelmi szervezet vezetőjének feladatszabása alapján a logisztikai vezető felelős
a) a  központi ellátás rendszeréből a  szervezete részére biztosított és az  intézményi költségvetési előirányzatai
terhére beszerzett erőforrások gazdaságos, hatékony felhasználására irányuló tevékenységek megtervezéséért,
szervezéséért, irányításáért és szakmai ellenőrzéséért, valamint az azokkal kapcsolatos beszámolási feladatok
végrehajtásáért,
b) a beszerzések, különösen a közbeszerzési eljárások tervezéséért és kellő időben történő kezdeményezéséért,
amely biztosítja, hogy a  kötelezettségvállalások pénzügyi teljesítése az  Áht. 36.  § (3)  bekezdése szerinti
határidőn belül megvalósuljon,
c) a  beszerzési eljárások előirányzat-fedezete időbeni rendelkezésre állásának a  honvédelmi szervezetek
számláiról, finanszírozásáról és a pénzkezelési szabályokról szóló HM utasítás (a továbbiakban: finanszírozási
HM utasítás) szerinti kezdeményezéséért, és
d) az Áhsz. 14. melléklete szerinti részletező nyilvántartások közül
da) a  Számviteli Politikában meghatározottak szerint az  előirányzatok nyilvántartása vonatkozásában
az I. pont, a kötelezettségvállalások, más fizetési kötelezettségek esetében a II. pont 4. alpontja és
db) az immateriális javak, a tárgyi eszközök és a készletek vonatkozásában a VI., VII. és X. pont
szerinti logisztikai nyilvántartások vezetéséért.
(4) A pénzügyi gazdasági vezető felelős az Ávr. 9. § (1) bekezdés a) pontja szerinti feladatok végrehajtásáért. A pénzügyi
gazdasági vezető által vezetett szervezeti egység feladatait, valamint a pénzügyi és számviteli ellátásra vonatkozó,
a Korm. rendelet 5. §-a szerinti munkamegosztás és felelősségvállalás rendjét az 57–58. § tartalmazza.
(5) A honvédelmi szervezet vezetőjének alapvető költségvetési gazdálkodási feladatkörébe tartozik
a) a  gazdálkodás követelményeinek, aktuális célkitűzéseinek – a  rendelkezésre álló erőforrások
figyelembevételével és költségvetési kereteken belül történő – meghatározása,
b) a honvédelmi szervezet feladatai ellátásához szükséges erőforrások és költségvetési igények felmérése,
c) az erőforrástervek, valamint a költségvetési javaslatok elkészítése,
d) a  rendelkezésére álló erőforrások, valamint a  jóváhagyott költségvetési előirányzatok szabályozók szerinti
gazdaságos, hatékony és eredményes felhasználására irányuló intézkedések kiadása és azok végrehajtásának
ellenőrzése,
e) a költségvetési előirányzat-átcsoportosítási jogkör gyakorlása, továbbá a javaslattétel a hatáskörét meghaladó
átcsoportosításra,
f ) a honvédelmi szervezet gazdálkodásához kapcsolódó, a 3. mellékletben felsorolt belső szabályozók kiadása,
g) a  gazdálkodásról szóló költségvetési zárszámadáshoz kapcsolódó adatszolgáltatás jóváhagyásra történő
felterjesztése,
h) az együttműködés az ellátó, illetve az ellátott honvédelmi szervezetek vezetőivel,
i) az eszközök és források év végi értékelése, a behajthatatlan követelések minősítése és
j) a selejtezés, leltározás előkészítésének és végrehajtásának elrendelése.
(6) A honvédelmi szervezet vezetője felelős
a) a  honvédelmi szervezet tevékenységi körébe tartozó gazdálkodási feladatok jogszabályokban és egyéb
szabályozókban meghatározott követelmények szerinti teljesítéséért,
b) a honvédelmi szervezet rendelkezésére bocsátott vagyon rendeltetésszerű használatáért és belső szabályozók
szerinti nyilvántartásának megszervezéséért,
c) a gazdálkodás jogszabályokban és a jelen utasításban meghatározott elveinek érvényesítéséért,
d) a honvédelmi szervezet személyi állományának jogszabályban meghatározott ellátásáért,
e) a  rendelkezésre álló erőforrások figyelembevételével a  kereten belüli, a  jogszabályok és közjogi
szervezetszabályozó eszközökben előírtak szerinti költségvetés tervezéséért,
f ) a költségvetés végrehajtásával és a beszámolással kapcsolatos feladatok teljesítéséért, a beszámoló tartalmáért,
megfelelőségéért,
g) a hatáskörébe tartozó számviteli, adatszolgáltatási feladatok végrehajtásáért,
h) az ellenőrzés által feltárt hiányosságok megszüntetéséért és
i) a gazdálkodás során szerzett tapasztalatok gyűjtéséért, feldolgozásáért és felhasználásáért.
11. § (1) A honvédelmi szervezet vezetője szervezete gazdálkodási tevékenységének szabályozására gazdálkodási szabályzatot
vagy intézkedést (a továbbiakban együtt: szabályzat) ad ki, melynek kötelező tartalmi elemeit a 4. melléklet határozza
meg.
(2) A gazdálkodási feladatok végrehajtásának értékelését a vezetők évente az egyes vezetési szintenként végrehajtott
vezetői értekezleten, egység, önálló alegység szinten ismertetik.
(3) A  honvédelmi szervezet vezetője egyes gazdálkodási döntései előkészítése céljából Gazdálkodási Bizottságot
alakíthat. A Gazdálkodási Bizottság feladatát, tevékenységének rendjét, jog- és hatáskörét, tagjait, az állandó és eseti
meghívottak körét a honvédelmi szerv vezetője az (1) bekezdés szerinti szabályzatban szabályozza.
(4) A  honvédelmi szervezetnél, ha központi költségvetési előirányzattal, vagy LUR szerinti ellátói kötelezettséggel
rendelkezik, Gazdálkodási Bizottság létrehozása kötelező.
IV. Fejezet
A gazdálkodással kapcsolatos feladat- és hatáskörök
12. § A HM KÁT a honvédelemről és a Magyar Honvédségről, valamint a különleges jogrendben bevezethető intézkedésekről
szóló 2011. évi CXIII. törvény egyes rendelkezéseinek végrehajtásáról szóló 290/2011. (XII. 22.) Korm. rendelet
(a továbbiakban: Hvt. Vhr.) 6. § szerinti, gazdálkodáshoz kapcsolódó irányítási jogkörét
a) a haderőfejlesztéssel összefüggő Zrínyi 2026 Honvédelmi és Haderőfejlesztési Program részét képező kiemelt
képességfejlesztési programokkal kapcsolatos, 13.  § szerinti felügyeleti tevékenység ellátásával a  HM KÁT
Titkárság, és
b) a Hvt. Vhr. 6. § 25. pont kivételével a Hvt. Vhr. 8. § (3) bekezdése szerinti szakterületeken a 14–17. § szerinti
rendben a HM védelemgazdaságért felelős helyettes államtitkár (a továbbiakban: HM VGHÁT)
útján gyakorolja. 13. § (1) A HM KÁT Titkárság
a) koordinálja az  Országgyűlés Honvédelmi és rendészeti bizottsága, valamint Nemzetbiztonsági Kabinet elé
kerülő előterjesztések összeállítását,
b) a kiemelt képességfejlesztési programok kijelölésének év közbeni változásairól tájékoztatja az  érintett
szakterületet irányító állami vezetőket, az MH PK-t vagy a KNBSZ főigazgatót,
c) végzi a  kiemelt képességfejlesztési programok nyomon követését, az  azokkal összefüggő szabályozók
kidolgozását,
d) felügyeli a kiemelt képességfejlesztési programok tervezését és végrehajtását,
e) nyomon követi a kiemelt képességfejlesztésekhez kapcsolódó források felhasználását, a központi logisztikai
előirányzatok terhére vállalt kötelezettségeket és a teljesítéseket, indokolt esetben beavatkozást kezdeményez
a jogszerűség és gazdálkodási keretek megtartása érdekében,
f ) közvetlen kapcsolatot tart az  MHP szakmai szervezeteivel és a  kiemelt képességfejlesztési programok
végrehajtásában közreműködő honvédelmi szervezetekkel.
(2) A HM KÁT Titkárság vezetője az (1) bekezdés szerinti feladatai ellátásával összefüggő eseti adatszolgáltatást kérhet be
a honvédelmi szervezetektől, az MH PK egyidejű tájékoztatásával.
14. § A HM VGHÁT a 12. § b) pontja szerinti irányítási feladat- és hatáskörét
a) a gazdálkodással összefüggő általános szabályozási tevékenység, valamint a védelmi, erőforrás- és költségvetés
tervezési, költségvetés-gazdálkodási és beszerzési folyamatok felügyeletével és koordinálásával összefüggően
a HM Gazdasági Tervezési és Szabályozási Főosztály (a továbbiakban: HM GTSZF) főosztályvezetője,
b) a vagyongazdálkodással, vagyonnyilvántartással és a miniszter tulajdonosi joggyakorlása alatt lévő társasági
részesedésekkel kapcsolatos feladatok, folyamatok szabályozásával és felügyeletével összefüggően a  HM
Vagyonfelügyeleti Főosztály (a továbbiakban: HM VFF) főosztályvezetője,
c) a  honvédelmi tárca gazdálkodásának felügyeletével, elemzésével és értékelésével összefüggésben a  HM
Kontrolling és Integritásfejlesztési Főosztály (a továbbiakban: HM KIF) főosztályvezetője és
d) az  infrastrukturális biztosítás, a  NATO biztonsági beruházások és a  beszerzések megvalósításával, valamint
a  pénzügyi-számviteli feladatok végrehajtásával összefüggően a  HM Védelemgazdasági Hivatal
(a továbbiakban: HM VGH) főigazgatója
útján gyakorolja. 15. § A HM GTSZF a 14. § a) pontja szerinti jogkörét
a) a  stratégiai szintű tervdokumentumok, így különösen a  HTT és az  RTT – külön HM utasítás szerinti –
kidolgozásának koordinációjával,
b) az 1+2 éves és az éves költségvetési tervezési feladatok 28–30. §-ban foglaltak szerinti végrehajtásával,
c) a költségvetés végrehajtása során az utasítás által hatáskörébe utalt feladatok ellátásával,
d) a beszerzések tervezését és felügyeletét érintően a honvédelmi szervezetek beszerzéseinek eljárási rendjéről
szóló HM utasítás (a továbbiakban: beszerzési HM utasítás) szerint hatáskörébe utalt feladatok ellátásával, és
e) az a)–d) pont szerinti szakterületekkel összefüggő szabályozási tevékenység végrehajtásával
valósítja meg.
16. § A HM VFF végzi
a) a miniszter tulajdonosi joggyakorlása alatt álló gazdasági társaságok irányításával, felügyeletével összefüggő,
közjogi szervezetszabályozó eszközökben hatáskörébe utalt feladatokat,
b) a fejezeti lakásjogi szabályozók kidolgozását, és
c) az ingó vagyon gazdálkodás felügyeletének feladatait.
17. § (1) A  HM KIF a  gazdálkodás felügyeleti feladatok ellátása során figyelemmel kíséri a 4.  § (1)–(3)  bekezdéseiben
meghatározott célok teljesülését és alapelvek érvényesülését
a) a tárca szinten működtetett gazdálkodási információs rendszerekben elérhető adatok elemzésével,
b) a honvédelmi szervezetek számára meghatározott tartalmú rendszeres adatszolgáltatások és
c) eseti jelentések bekérésével és feldolgozásával.
(2) Az  (1)  bekezdés b)  pontjában szereplő adatszolgáltatás tartalmát, az  egyes szakterületek sajátosságainak
figyelembevételével a HM VGHÁT határozza meg.
(3) A feldolgozásra kerülő adatokból a HM KIF a felsővezetői igényekhez igazodó, közvetlenül elérhető kimutatásokat
készít.
(4) A  gazdálkodás felügyelete során gyűjtött tapasztalatokról és a  tárca gazdálkodásának fejlesztése érdekében
a rendszer szintű javaslatokról a HM KIF évente jelentést állít össze a HM VGHÁT részére.
18. § A HM VGH feladat- és hatásköre az 56–62. §-ban foglaltakra terjed ki.
2. Az MHP gazdálkodási feladat- és hatásköre 19. § (1) Az MH PK a Hvt. Vhr. 11. §-a szerinti, gazdálkodáshoz kapcsolódó szakmai irányítási jogköreit a 20–22. §-ban foglaltak
szerint gyakorolja.
(2) Az  MH PK az  Áht. szerinti középirányító szerv vezetőjeként – a  személyi juttatások és járulékai előirányzatainak
kivételével – a  Korm. rendelet 7.  § (1)  bekezdése szerinti jogkört az  alárendelt katonai szervezetek költségvetési
gazdálkodásának irányítása során gyakorolja a  XIII. Honvédelmi Minisztérium fejezet, 2. Magyar Honvédség cím
szerinti költségvetési előirányzatok felett.
20. § (1) Az MH PK – az Áht. szerinti középirányító szerv vezetőjeként –
a) irányítja a katonai szervezetek működéséhez szükséges logisztikai szükségletek, valamint a katonai feladatok
ágazati erőforrás-szükségletéből adódó költségvetési előirányzatok tervezését,
b) a központi logisztikai előirányzatokhoz kapcsolódó feladatok irányítását közvetlenül, a  kiemelt
képességfejlesztési programok esetében a HM KÁT egyetértésével végzi,
c) irányítja a szolgálati alárendeltségébe tartozó katonai szervezetek szervezetenkénti és összesített intézményi
és központi költségvetési javaslatainak összeállítását, továbbá a  miniszter által jóváhagyott összesített
költségvetés alapján visszaigazolja a szolgálati alárendeltségébe tartozó katonai szervezetek részére az éves
intézményi és központi költségvetéseket,
d) irányítja a szolgálati alárendeltségébe tartozó katonai szervezetek logisztikai támogatásának tervezését,
e) végrehajtja az  átcsoportosítási HM utasításban meghatározott, hatáskörébe tartozó előirányzat
átcsoportosításokat,
f ) szükség szerint kezdeményezi a  saját hatáskörű előirányzat-átcsoportosítást meghaladó előirányzat
átcsoportosításokat, és g) irányítja a  katonai szervezetek által kezelt logisztikai előirányzatokról a  zárszámadáshoz kapcsolódó
adatszolgáltatás összeállítását, és azt az  évente kiadásra kerülő eljárásrendben meghatározottak szerint
megküldi a HM VGH részére.
(2) Az MHP
a) kiadja és naprakészen tartja a HM fejezet békeidőszaki és különleges jogrendre vonatkozó logisztikai utaltsági
rendjét,
b) irányítja a  katonai szervezetek saját hatáskörű beszerzéseinek végrehajtását, valamint kezdeményezi
a beszerzési HM utasítás alapján hatáskörébe tartozó beszerzéseket,
c) irányítja az MH külföldi és hazai, valamint a Magyarország területén történő külföldi katonai csapatmozgások
közlekedési támogatását, az MH szállítmányai és a külföldi katonai szervezetek kísérése megszervezésében,
d) javaslatot tesz a  képességfejlesztési elgondolások megvalósításához szükséges beszerzési koncepciókra,
a fejlesztések megvalósításának programokba szervezésére,
e) végzi a  hatáskörébe tartozó rövid, közép és hosszú távú, felső szintű haderő és hadfelszerelés fejlesztéssel
kapcsolatos tervezési és programfelelősi feladatokat,
f ) végzi a hatáskörébe tartozó képességfejlesztési programok előkészítését, végrehajtását, a beszerzési feladatok
műszaki szakértői támogatását,
g) végzi a beszerzésre tervezett anyagok és technikai eszközök csapatpróbájának előkészítését és lebonyolításában,
valamint a rendszerbe kerüléséhez kapcsolódó egyéb feladatok logisztikai támogatását,
h) irányítja a  nemzetközi válságkezelő és békeműveletekben tevékenykedő katonai szervezetek közvetlen
logisztikai támogatásának végrehajtását,
i) irányítja az ellátásban alkalmazott normák és normatívák képzését, és
j) operatív nyilvántartást vezet a szolgálati alárendeltségébe tartozó katonai szervezetek logisztikai költségvetési
előirányzatairól, értékeli és elemzi azok logisztikai gazdálkodását. 21. § (1) Az MH PK a Hvt. vhr. 11. § (1) bekezdés
a) 10., 32. és 34. pontjaiban meghatározott jogköreit az MHP Haderőtervezési Csoportfőnökség (a továbbiakban:
MHP HTCSF) csoportfőnöke és
b) 15., 16., 29., 31. és 33.  pontjaiban meghatározott jogköreit az  MHP Logisztikai és Gazdálkodási
Csoportfőnökség (a továbbiakban: MHP LGCSF) csoportfőnöke
útján gyakorolja.
(2) az MH PK a Hvt. vhr. 11. § (5) bekezdés
a) a) és d) pontjában meghatározott felelősségi körébe tartozó feladatait
aa) a fejlesztési programok tekintetében az MHP HTCSF csoportfőnöke,
ab) az a) pont hatálya alá nem tartozó esetekben az MHP LGCSF csoportfőnöke,
b) b) pontjában meghatározott felelősségi körébe tartozó feladatait az MHP LGCSF csoportfőnöke és
c) c) pontjában meghatározott felelősségi körébe tartozó feladatait az MHP HTCSF csoportfőnöke
útján hajtja végre.
(3) Az MH PK szakutasításban szabályozza
a) a logisztikai gazdálkodás végrehajtásával kapcsolatos szakmai követelményeket,
b) a logisztikai részterületek szabályait,
c) a hadfelszerelés teljes élettartam-menedzsmentjével kapcsolatos szakmai feladatok ellátását,
d) a hadfelszerelés technikai kiszolgálásának elveit,
e) az anyaggazdálkodás – ide nem értve az  egészségügyi szakanyagokkal való gazdálkodást – és a  technikai
biztosítás szabályait, a  katonai szervezetek számára meghatározza a  gazdálkodás részletes szakmai
követelményeit.
22. § Az MH PK irányítja
a) az MH logisztikai gazdálkodásának feladatait,
b) a beszerzési HM utasításban hatáskörébe utalt feladatok végrehajtását,
c) a haditechnikai K+F tevékenységet,
d) szakmai elöljárói ellenőrzések végrehajtását a belső kontroll HM utasítás és a honvédelmi szervezetek Operatív
Belső Kontrollrendszer Kézikönyve kiadásáról szóló szabályozó szerint,
e) a beszerzett, valamint az ideiglenes használatra tervezett hadfelszerelések, munkaeszközök csapatpróbáinak
végrehajtását, f ) a honvédelmi szervezetek szakanyagokkal való ellátását, a  technikai eszközök és anyagok technikai
kiszolgálását, javítását és javító-felszereléssel való ellátását,
g) a katonai szervezetek logisztikai gazdálkodási hatáskörébe tartozó eszközei nyilvántartásával, értékelésével,
selejtezésével és leltározásával kapcsolatos tevékenységeket.
3. A központi logisztikai ellátó szervezetek gazdálkodási feladatai
23. § (1) A központi logisztikai ellátó szervezetek a gazdálkodási feladataik végrehajtása során előirányzataik felhasználását
a 48. § szerinti szakmai irányítási rendben végzik.
(2) A központi logisztikai ellátó szervezetek hajtják végre
a) a beszerzési HM utasításban hatáskörükbe utalt eszközök és szolgáltatások beszerzését,
b) a  központi logisztikai gazdálkodás során a  jóváhagyott elemi költségvetésük és a  megkötött szerződések
alapján a kapcsolódó ellenőrzési, bevételezési, kifizetési feladatokat,
c) az anyagok, valamint a technikai eszközök átvételével, értékelésével, készletezésével, fejezetszintű központi,
valamint a központi készleteket érintő intézményi nyilvántartásával, tárolásba helyezésével vagy kiadásával,
karbantartásával és frissítésével, állagmegóvásával, időszakos felülvizsgálatai végrehajtásával, rendeltetésszerű
használatra való alkalmassága fenntartásával és honvédelmi célra feleslegessé nyilvánításának előkészítésével,
az elszámolásokkal, az ártalmatlanítással kapcsolatos feladatokat,
d) a  HM vagyonkezelésébe tartozó, honvédelmi célra feleslegessé vált ingó vagyonelemek kezelésével
kapcsolatos  hatáskörükbe tartozó feladatokat, a  veszélyes anyagok műszaki ellenőrzését, laboratóriumi és
szavatossági vizsgálatokat, valamint a kijelölt veszélyes anyagok, a hadfelszerelés tárolásközi kiszolgálását és
e) a kommunikáció technikai feltételeinek biztosítását, a távközlő hálózat üzemeltetését és felügyeletét, valamint
a részükre meghatározott egyéb feladatokat.
24. § A központi logisztikai ellátó szervezetek az ellátási körükbe utalt honvédelmi szervezetek logisztikai szakanyaggal
történő ellátásának biztosítása során az MHP rendelkezéseinek megfelelően
a) jelentést készítenek az év során a honvédelmi szervezetek által benyújtott eszköz- és szolgáltatásigényekről,
b) jelentést készítenek a központi raktári készletek helyzetéről és
c) végrehajtják a beruházások aktiválását.
25. § A költségvetési év során a központi logisztikai ellátó szervezetek a központi logisztikai előirányzatokra vonatkozóan
a) nyilvántartásukba felvezetik az elemi költségvetési előirányzatokat, és folyamatosan rögzítik a felhasználásokat,
b) analitikus és főkönyvi nyilvántartást vezetnek az előirányzatok év közbeni módosításairól,
c) a  beérkező számlákat a  HM Logisztikai Információs Rendszerben (a továbbiakban: aLOGIR) rögzítik,
utalványozzák és kifizetésre feladják a HM VGH felé,
d) a negyedéves mérlegjelentésekhez adatszolgáltatást nyújtanak a HM VGH felé,
e) átveszik a  beszerzett eszközöket és készleteket, a  szolgáltatásokat fogadják, végrehajtják a  nyilvántartó
programban történő bevételezéseket,
f ) az  előirányzatok felhasználásáról a  keretgazda által meghatározott rendszerességgel – adatszolgáltatást
nyújtanak, valamint időszaki szakmai számszaki beszámolót készítenek,
g) a szakmai felelősségi körük szerint végzik az egészségügyi eszközök és szakanyagok biztosításával kapcsolatos
feladatok végrehajtásának tervezését, szervezését,
h) ellátják a hatáskörükbe tartozó vagyon-nyilvántartási feladatokat és
i) végzik a bevételekkel kapcsolatos feladatokat az intézményi bevételekkel kapcsolatos feladatokról szóló HM
utasítás, valamint az egyéb vonatkozó szakmai szabályozók alapján.
26. § Az MH vitéz Szurmay Sándor Budapest Helyőrség Dandár (a továbbiakban: MH BHD) parancsnoka, valamint külföldre
történő kifizetések esetén az MH Anyagellátó Raktárbázis (a továbbiakban: MH ARB) parancsnoka a Magyarország és
a  NATO Híradó Informatikai Szolgáltatásokat Biztosító Ügynöksége – NCIA – közötti keretmegállapodásban és
a kapcsolódó technikai megállapodásban rögzített feltételek szerinti éves megrendelések – Service Support Package –
esetében értékhatártól független kötelezettségvállalási, teljesítésigazolási és utalványozási jogkörrel rendelkezik.
Kötelezettségvállalásra kizárólag az MHP szakmai egyetértése esetén kerülhet sor.
4. A honvédelmi szervezetek feladatai az utaltsági rendszerben
27. § (1) Ha a  honvédelmi szervezet vagy valamely szervezeti egysége az  ellátást szervezetileg biztosító honvédelmi
szervezettől távol települ, ahhoz a  honvédelmi szervezethez kerül utalásra, amely az  ellátást a  leggazdaságosabb
módon tudja biztosítani.
(2) Utaltsági rendszerben szervezhető meg azoknak a  honvédelmi szervezeteknek az  egyes szakanyagokkal,
szolgáltatásokkal való ellátása is, amelyek rendelkeznek gazdasági szervezettel, azonban a  gazdálkodás egyes
részfolyamatai, azok technikai lebonyolítása a  gazdaságosság követelményének figyelembevételével nem teszik
indokolttá a teljes körű önálló gazdálkodást.
(3) A  logisztikai utaltsági rend központi és intézményi szinten a  HM fejezet egészére anyagnemenként és
szaktevékenységenként határozza meg az ellátó és ellátott honvédelmi szervezetek kapcsolatát.
(4) Az ellátó honvédelmi szervezet
a) az ellátott szervezetek részére projektkódon elkülönített költségvetési előirányzatokat tervez minden ellátásba
vont anyagnem tekintetében az ellátott honvédelmi szervezet vezetőjének bevonásával,
b) a rendelkezésre álló erőforrásokat figyelembe véve biztosítja az ellátott honvédelmi szervezet által igényelt
anyagokat, eszközöket és szolgáltatásokat,
c) felelős a  természetbeni ellátásra vonatkozó információk biztosításáért az  ellátott honvédelmi szervezetek
részére,
d) a természetben nyújtott ellátásra vonatkozó adatokat ellátottanként elkülönítetten tartja nyilván és
e) felelős a vagyonában nyilvántartott és az ellátott honvédelmi szervezet részére biztosított eszközök és készletek
értékeléséért, leltározásának végrehajtásáért.
 (5) Az ellátott honvédelmi szervezet biztosítja
a) a tervezéshez, ellátáshoz, beszámoláshoz szükséges adatszolgáltatást az ellátó honvédelmi szervezet részére,
b) az anyagfelelősök kijelölését, aláírásmintájuk ellátó honvédelmi szervezet részére való megküldését, az ellátó
honvédelmi szervezettel történő időszakos adategyeztetést,
c) a részére kiutalt logisztikai erőforrások gazdaságos felhasználását, rendeltetésszerű használatát, karbantartását,
technikai kiszolgálását, tárolását, tárolóhelyi nyilvántartását, megőrzését, az ellátó honvédelmi szervezet által
végrehajtott leltározás során azok rendelkezésre állását,
d) az ellátó honvédelmi szervezet gazdálkodási szabályzatában az ellátott honvédelmi szervezetekre vonatkozó
előírások teljesülését és
e) saját gazdálkodási szabályzatában az ellátó honvédelmi szervezettel való kapcsolattartás rendjének rögzítését.
 (6) Az a honvédelmi szervezet, amely valamely szaktevékenységi területen utalásra került, az adott szaktevékenységre
vonatkozóan költségvetési előirányzatot nem tervezhet. V. fejezet
A költségvetési gazdálkodás folyamata
5. Az 1+2 éves szakmai és költségvetési terv
28. § (1) Az  Áht. 29.  § (2)  bekezdése és az  Ávr. 33/B.  §-a szerinti adatszolgáltatások összeállítása és azoknak a  miniszteri
jóváhagyást követően az államháztartásért felelős miniszter által vezetett minisztérium részére történő megküldése
a  HM GTSZF feladata. A  feladat végrehajtásához a  HM GTSZF a  tervezésben érintett honvédelmi szervezetektől
adatszolgáltatást kérhet.
(2) Az 1+2 éves szakmai és költségvetési tervet a HM GTSZF az RTT, a Tervidőszaki Programok Jegyzéke (a továbbiakban:
TPJ) és az aktuális makrogazdasági mutatók figyelembevételével állítja össze.
6. Az éves költségvetési javaslat 29. § A költségvetési javaslatot az Áht. 29. § (1) bekezdése szerinti tervszámoknak megfelelően, valamint az Áht. 13. § (1) és
(2) bekezdésében foglaltak figyelembevételével a HM GTSZF állítja össze.
30. § (1) A HM fejezet költségvetési javaslatának összeállításához szükséges adatszolgáltatás rendjét tartalmazó eljárásrendet
– az Áht. 13. § (1) bekezdése szerint az államháztartásért felelős miniszter által meghatározott tervezési eljárásrend
figyelembevételével – a HM GTSZF készíti el, és jóváhagyását követően gondoskodik annak kiadásáról.
(2) A költségvetési javaslat összeállítása során az érvényben lévő RTT és a TPJ mellett
a) a HM GTSZF által az Áht. 13. § (1) bekezdése alapján kiadásra kerülő keretszámok,
b) a honvédelmi szervezetek által a tervezési időszakra nyilvántartott kötelezettség- és követelésállomány és
c) a  munkaköri jegyzékekről, az  állománytáblákról és a  létszámgazdálkodásról szóló HM utasítás alapján
meghatározott költségvetési létszám
kerül figyelembevételre. (3) A HM GTSZF a költségvetés tervezési folyamatában – a miniszter eseti megbízása alapján – képviseli a HM fejezetet
a szakmailag érintett országgyűlési, kormányzati és egyéb szervezeteknél, valamint más fejezeteknél.
(4) Az  (1)  bekezdésben meghatározott eljárásrend szerint a  honvédelmi szervezetek által nyújtott adatszolgáltatások
alapján a  HM GTSZF összeállítja a  HM fejezet költségvetési javaslatát, és azt a  miniszter jóváhagyását követően
megküldi az államháztartásért felelős miniszter által vezetett minisztérium részére.
(5) A  HM GTSZF az  elemi költségvetési javaslatok összeállítása érdekében címrendkód mélységben tájékoztatja
a HM VGH-t a HM fejezet elfogadott költségvetéséről.
7. Az elemi költségvetési javaslatok 31. § A HM VGH
a) összeállítja az intézményi és központi, valamint fejezeti kezelésű előirányzatok elemi költségvetési javaslatainak
elkészítésére vonatkozó feladatokat és követelményeket tartalmazó eljárásrendet, az  elemi költségvetési
tervezési keretek tervezetét – ideértve az engedélyezett költségvetési létszám-előirányzatokat is –, és azokat
jóváhagyásukat követően kiadja a tervezésben érintett honvédelmi szervezetek részére,
b) végrehajtja az  intézményi és központi elemi költségvetési javaslatok számszaki és pénzügy-szakmai
felülvizsgálatát és a központi logisztikai előirányzatokra vonatkozó kivonatát megküldi a HM GTSZF részére
a HM fejezet Éves Beszerzési Tervével (a továbbiakban: ÉBT) való összehasonlítás és a logisztikai előirányzat-keret
pontosítása céljából,
c) a  felülvizsgált tervezetet cím-, alcímszintű, valamint az  a)  pont szerinti eljárásrendben meghatározott
részletezettséggel felterjeszti jóváhagyásra a  miniszter, illetve a  jóváhagyási jogkörrel rendelkező vezetők
részére, és egyidejűleg tájékoztatásul megküldi a HM GTSZF részére és
d) az intézményi és központi költségvetési javaslatok jóváhagyását követően
da) összeállítja a HM fejezet elemi költségvetését, és azt a Kincstár részére megküldi és
db) az intézményi és központi részköltségvetéseket, költségvetéseket, ideértve a logisztikai előirányzat
keretet is, a miniszter felhatalmazása alapján a honvédelmi szervezetek részére a jóváhagyást követő
90 napon belül, de legkésőbb a tárgyév március 31-ig visszaigazolja.
8. A költségvetés végrehajtása 32. § (1) A  jóváhagyott előirányzatokból a  miniszter és az  MH PK részére költségvetési működési célú támogatás forrással
kiadási tartalék-előirányzat (a továbbiakban: tartalék) kerül megállapításra.
(2) A miniszteri tartalékot a HM GTSZF, az MH PK tartalékát az MHP kezeli.
 (3) A  jóváhagyott miniszteri tartalék-előirányzatokról és a  felhasználás alakulásáról a  HM GTSZF nyilvántartást vezet,
és tájékoztatja a minisztert a beérkezett igényekről és tartalékának alakulásáról.
 (4) A  Miniszteri Titkárságra beérkező igényeket a  titkárságvezető felülvizsgálja, és egyetértése esetén továbbítja
a HM GTSZF részére.
 (5) A HM GTSZF
a) a  HM VGH-val együttműködve felülvizsgálja a  pótelőirányzat-igényt, és javaslatot terjeszt fel a  miniszter
részére,
b) a tárgyév október 31-ig beérkezett igényekről a tárgyévre vonatkozó utolsó javaslatot november 15-ig terjeszti
fel a miniszter részére, amely tartalmazza az addig fel nem használt előirányzat átcsoportosítására vonatkozó
javaslatot is és
c) a  miniszter döntéséről tájékoztatja az  igényt beküldő honvédelmi szervezet vezetőjét és a  HM VGH-t
a szükséges előirányzat-átcsoportosítások végrehajtása érdekében.
33. § Az ÉBT
a) formátumát, tartalmi előírásait, a  tárgyévet követő évi ÉBT tervezésének konkrét szempontjait a HM GTSZF
által kidolgozott, az ÉBT összeállításához szükséges feladatok végrehajtási rendjéről szóló tervezési körlevél
tartalmazza,
b) összeállítását és a miniszter részére jóváhagyásra történő felterjesztését a HM GTSZF végzi és
c) tervezésében részt vevő honvédelmi szervezetek felelősségi körét és feladatait, valamint a  HM fejezet
beszerzési eljárásai végrehajtásának szabályait a beszerzési HM utasítás tartalmazza.
34. § (1) A költségvetési gazdálkodás során
a) az  intézményi költségvetésekben jóváhagyott előirányzatokkal való gazdálkodást a  honvédelmi szervezet
vezetője,
b) a  központi költségvetésekben jóváhagyott előirányzatokkal való gazdálkodást a  honvédelmi szervezet
vezetője
ba) az MH PK irányításával,
bb) a  keretgazda jogkörét érintő előirányzatok vonatkozásában a  keretgazda honvédelmi szervezet
vezetőjének szakmai irányításával
végzi. (2) A költségvetési gazdálkodás keretében a honvédelmi szervezet vezetője
a) szervezete intézményi és központi költségvetési előirányzatai terhére kötelezettséget vállal,
b) szervezete bevételeit az  intézményi bevételekkel kapcsolatos feladatokról szóló HM utasításban
meghatározottak szerint kezeli és
c) évközi feladat- vagy szervezeti és létszámváltozás esetén előirányzat-átcsoportosítást vagy módosítást
kezdeményez. 35. § (1) Év közben előirányzat-átcsoportosítás vagy -módosítás az átcsoportosítási HM utasításban meghatározottak szerint
hajtható végre.
(2) Az Áht. 33. § (4) bekezdés b) pontja szerinti – megállapodáson alapuló – előirányzat-átcsoportosításokat a HM GTSZF
koordinálja. Az  előirányzat-átcsoportosítást a  honvédelmi szervezet a  HM GTSZF útján kezdeményezi. A  HM VGH
az előirányzat-átcsoportosítási javaslatot ellenjegyzi, és a megállapodás aláírását követően a Kincstár felé intézkedik
az előirányzat-átcsoportosítással kapcsolatos feladatok végrehajtására.
(3) A (2) bekezdés szerinti előirányzat-átcsoportosítást – az (4) bekezdésben meghatározott eltéréssel –
a) nettó 250 millió forintig a HM VGHÁT és
b) nettó 250 millió forint felett a HM KÁT engedélyezi.
(4) A  logisztikai előirányzat-keret terhére kezdeményezett közbeszerzési eljárás engedélyezésével egyidejűleg
a HM VGHÁT összeghatártól függetlenül engedélyezi a szükséges előirányzat kiadását vagy átcsoportosítását.
(5) Az előirányzat-módosítások, valamint előirányzat-átcsoportosítások kincstári bejelentését a HM VGH végzi.
 (6) A  fejezet kiadási főösszegét érintő, valamint az  Áht. 36.  § (4a)  bekezdése szerinti kormány-előterjesztéseket és
jogszabálytervezeteket a kidolgozó honvédelmi szervezet a HM GTSZF bevonásával állítja össze.
36. § (1) A jóváhagyott költségvetési előirányzatok felhasználásához kapcsolódó költségvetési gazdálkodási feladatok időrendi
sorrendben a következők:
a) kötelezettségvállalás pénzügyi ellenjegyzése, amely pénzügyi szakmai feladat,
b) kötelezettségvállalás, amely vezetői feladat,
c) a számla beérkezés utáni felülvizsgálata, ellenőrzése, amely szakági feladat,
d) a teljesítés igazolása, amely szakági feladat,
e) számla, számfejtési okmány, egyéb számviteli bizonylatok Ávr. 58. §-a szerinti pénzügyi szakmai ellenőrzése,
előirányzat-fedezeti vizsgálata, kezelése, érvényesítése, amely pénzügyi szakmai feladat,
f ) utalványozás, amely vezetői feladat és
g) kifizetés, átutalás, amely pénzügyi szakmai feladat.
(2) A  kötelezettségvállalások pénzügyi ellenjegyzésére a  kötelezettségvállalások pénzügyi ellenjegyzéséről és
bejelentésének rendjéről szóló HM utasítás (a továbbiakban: ellenjegyzési HM utasítás) rendelkezéseit kell alkalmazni.
37. § (1) A  Kincstár által a  HM fejezet címei és alcímei részére havonta megnyitott költségvetési előirányzat-felhasználási
kereteket, valamint az  Egészségbiztosítási Alapból folyósított támogatásértékű bevételeket – az  igénylések
figyelembevételével – a  HM VGH megosztja a  központi illetményszámfejtésben és az  intézményi hatáskörben
felhasználható előirányzatok között, és az intézményi hatáskörben felhasználható előirányzat-felhasználási kereteket
a honvédelmi szervezetek részére kiutalja.
(2) Az  intézményi számlavezetést és pénzkezelést a  honvédelmi szervezetek a  finanszírozási HM utasítás, valamint
a Számviteli Politika Pénzkezelési Szabályzata szerint végzik.
38. § (1) Az  Áht. 21.  § (1)  bekezdése szerinti tartalék terhére és az  Áht. 33.  § (2)  bekezdése alapján a  Kormány egyedi
határozatában biztosított előirányzatok elszámolására a HM VGH az elszámolási határidő lejáratát megelőző 60. napig
intézkedik.
(2) Az  (1)  bekezdés szerinti előirányzat akkor tekinthető elszámolhatónak, ha az  érintett honvédelmi szervezetnek
a Kormány döntése szerinti feladatára jóváhagyott előirányzata terhére megtörtént a pénzügyi teljesítés, a megjelölt
feladat végrehajtásra került, és a  feladat végrehajtásába bevont honvédelmi szervezetek is elszámoltak az érintett
honvédelmi szervezet felé.
(3) Az  elszámolásban érintett honvédelmi szervezet a  HM VGH (1)  bekezdés szerinti intézkedésének kézhezvételétől
számított 5 munkanapon belül a HM GTSZF útján tájékoztatja a HM VGHÁT-ot arról, ha a megjelölt határidőig nem tud
elszámolni a részére jóváhagyott előirányzat teljes összegével, és kezdeményezi az elszámolási határidő módosítását.
(4) A HM VGHÁT részére a (3) bekezdés szerint megküldött tájékoztatásban részletes indoklást kell adni az előirányzatok
felhasználását akadályozó körülményekről és meg kell jelölni a  tervezett elszámolási határidőt, mely a  Kormány
egyedi határozatában meghatározott elszámolási határidőt követő év június 30-ánál későbbi időpont nem lehet.
9. Költségvetési beszámolás 39. § Az  intézményi költségvetéssel rendelkező honvédelmi szervezetek intézményi költségvetési beszámolójuk
elkészítését, a  zárszámadáshoz kapcsolódó adatszolgáltatásukat és egyéb könyvvezetéssel kapcsolatos
adatszolgáltatási kötelezettségeik teljesítését a Korm. rendelet, az 59. § (2) bekezdés h)–j) pontja és a HM VGHÁT által
évente kiadásra kerülő körlevél szerint végzik.
VI. Fejezet
A gazdálkodás egyes részterületeinek szabályai 10. Humán erőforrás képzése
40. § (1) A  katona állomány humán erőforrás központi képzési kiadásait az  MHP Személyzeti Csoportfőnökség,
a  kormánytisztviselők humán erőforrás központi képzési kiadásait a  HM Közigazgatási Államtitkári Titkárság,
Személyügyi Osztály tervezi.
(2) A humán erőforrás központi képzés éves kiadásai megállapításának alapja a HM adott évre vonatkozó hazai és külföldi
beiskolázási terve.
(3) A  honvédelmi szervezetek az  intézményi képzési kiadásaikat – a  közjogi szervezetszabályozó eszközökben
meghatározott előírások és a  megadott igények alapján, a  személyügyi szerv által elkészített beiskolázási tervnek
megfelelően – az adott honvédelmi szervezet intézményi költségvetésében tervezik.
11. Vagyongazdálkodás 41. § Az ingatlanvagyonnal való gazdálkodás körében a honvédelmi szervezetek számára
a) az állami tulajdonú, HM vagyonkezelésű ingatlanokkal való gazdálkodás, továbbá az ingatlanok hasznosítása
és nyilvántartása szabályait meghatározó HM utasítás és az  ingatlanok nyilvántartásának rendjéről szóló
szabályozó,
b) a Magyar Állam tulajdonában és a HM vagyonkezelésében lévő, honvédelmi célra feleslegessé vált ingatlanok
értékesítésének és az értékesítésre nem tervezett felesleges ingatlanok vagyonkezelői jogának vagyonkezelésre
jogosult más szervek részére történő átadása, valamint a  tulajdonjog ingyenes átruházása előkészítésének
rendjéről szóló HM utasítás,
c) a  HM rendelkezésű lakásokkal és lakóépülethez tartozó nem lakáscélú helyiségekkel való gazdálkodás
vonatkozásában a HM által nyújtott lakhatási támogatásokról szóló HM rendelet és a HM által nyújtott lakhatási
támogatásokkal összefüggő feladatok ellátásáról szóló HM utasítás és
d) a  HM rendelkezésű lakások és lakóépülethez tartozó nem lakáscélú helyiségek elidegenítésére a  HM
rendelkezése alatt lévő lakások és nem lakáscélú helyiségek elidegenítésének feltételeiről szóló HM rendelet
rendelkezéseit kell alkalmazni. 42. § A  HM vagyonkezelésében lévő ingóságok hasznosítására, elidegenítésére, átadás-átvételére, továbbá az  ingó
vagyontárgyak harmadik személy részére történő használatba adására vonatkozó szabályokat az  ingó
vagyonelemekkel  való gazdálkodásról szóló HM utasítás, valamint az  ingó vagyontárgyak ideiglenes használatba
adásának rendjéről szóló HM utasítás (a továbbiakban: ingóvagyonról szóló HM utasítás) állapítja meg.
43. § A  miniszter tulajdonosi és tagsági joggyakorlása alá tartozó társasági részesedések kezelésének és tulajdonosi
ellenőrzésének szabályait a  honvédelemért felelős miniszter tulajdonosi joggyakorlásának és a  Honvédelmi
Minisztérium tagsági joggyakorlásának szabályairól szóló HM utasítás állapítja meg.
44. § (1) Az igényjogosult személyi állomány lakhatásának támogatása a honvédek jogállásáról szóló 2012. évi CCV. törvény
137–138.  §-ában meghatározott természetbeni és pénzbeli támogatások juttatásával és egyéb kedvezmények
érvényesítésével valósul meg.
(2) A lakáscélú vissza nem térítendő juttatás – ideértve a külön HM utasításban meghatározott pénzintézeti lakáshitelek
munkáltatói támogatását is –, az  egyszeri pénzbeli támogatás és a  munkáltatói kölcsön iránti igények fedezetéül
szolgáló intézményi kezelésű, központi lakástámogatási előirányzatot a  HM VGH a  HM VFF főosztályvezetőjének
szakmai felügyelete mellett kezeli.
(3) Az  albérletidíj-hozzájárulás, a  lakáspénz, a  lakásüzemeltetési hozzájárulás, a  lakbértámogatás, a  részleges
lakásfelújítási átalány, a lakáskarbantartási költségtérítés, a lakáskiürítési és cseretérítési díj, valamint a munkáltatói
kölcsön és az  egyszeri pénzbeli támogatás, vissza nem térítendő juttatások – ideértve a  külön HM utasításban
meghatározott pénzintézeti lakáshitelek munkáltatói támogatása – iránti kérelmek teljesítésére szolgáló központi
előirányzatokat, továbbá a HM-et megillető lakáselidegenítési bevételeket a HM VGH a HM VFF-fel egyeztetve tervezi.
12. Logisztikai gazdálkodás 45. § (1) A logisztikai gazdálkodás rendeltetése, hogy a honvédelmi szervezetek feladatainak ellátásához szükséges eszközök
– ideértve az  elhelyezési és védelem-egészségügyi szakanyagokat is – valamint szolgáltatások megfelelő időben,
a  költségek optimalizálása mellett, a  megfelelő helyen, a  szükséges mennyiségben és az  előírt minőségben
rendelkezésre álljanak.
(2) A  logisztikai gazdálkodás során gondoskodni kell a  személyi állomány megfelelő élet- és munkakörülményeinek
kialakításáról és fenntartásáról, a haditechnikai eszközök rendeltetésszerű használatra alkalmas állapotban tartásáról,
időszakos ellenőrzései, illetve felülvizsgálatai időbeni végrehajtásáról, rendszer- és élettartam-szemléletű
üzemeltetéséről, azok mennyiségi és értékben történő folyamatos nyilvántartásáról.
(3) A  logisztikai gazdálkodás tervezése, szervezése és végrehajtása során a haditechnikai eszközök teljes élettartamát
átfogó szemlélet, valamint az élettartam-költségszámvetés alapelvei alkalmazandók.
46. § (1) A logisztikai gazdálkodás központi és intézményi szinten valósul meg.
 (2) Az MH logisztikai gazdálkodásának részletes szabályait az MH PK szakutasításokban határozza meg.
47. § (1) Az MH szintű logisztikai gazdálkodás megszervezése és végrehajtása szakmai elöljárói rendszerben történik.
 (2) A (4) bekezdés szerinti anyagnemek kivételével a szakmai elöljárókat az MH PK jelöli ki.
 (3) A szakmai elöljárók szakterületüket érintően
a) irányítják az  anyagnemhez tartozó szaktevékenységet, szabályozók kidolgozásával biztosítják az  egységes
feladat-végrehajtást és
b) ellenőrzik a  honvédelmi szervezetek anyagnemi szakterületéhez tartozó tevékenységet a  honvédelmi
szervezetek belső kontrollrendszerének kialakításáról, működtetéséről és fejlesztéséről szóló HM utasítás
(a továbbiakban: belső kontroll HM utasítás) előírásai szerint.
(4) A 2. melléklet szerinti 38 – kivéve a katonai elhelyezési szakterületet –, 41 és 99 anyagnemeket érintően a HM VGH
főigazgató a felső szintű szakmai elöljáró.
48. § (1) A központi logisztikai ellátó szervezetek ellátási feladataikat az MH PK szakmai irányításával
a) az  MH ARB, az  MH Katonai Közlekedési Központ és az  MH Légijármű Javítóüzem az  MH LK parancsnoka
szolgálati alárendeltségében,
b) az  MH EK és – az  állandó híradó, informatikai és információvédelmi rendszerek üzemeltetési feladatai
kivételével – az MH BHD önállóan
hajtják végre.
(2) A  központi logisztikai előirányzatokat a  (3)–(5)  bekezdés szerinti előirányzatok kivételével, a  Korm. rendelet 7.  §
(1) bekezdésében foglaltakra figyelemmel, az MHP tervezi.
(3) A Gripen Bérleti Megállapodás programhoz, a Katonai Beszerzési Információs Rendszer fejlesztéséhez és a HM KGIR
kapcsolódó előirányzatokat a HM VGH tervezi.
(4) A védelem-egészségügyi eszközök és szolgáltatások előirányzatait az MH EK tervezi.
 (5) A  katasztrófa-elhárítási feladatok előirányzatait a  HM Tervezési és Koordinációs Főosztály a  katasztrófavédelmi
költségvetési előirányzatok tervezéséről, biztosításáról és felhasználásáról szóló 61/2010. (V. 20.) HM utasítás szerint,
az érintett honvédelmi szervezetekkel együttműködve tervezi.
(6) Az  MH LK az  infrastrukturális gazdálkodás területéhez kapcsolódóan, együttműködve a  HM VGH-val, a  központi
építési beruházási terv részeként, a  fejlesztési igények és a  meghatározott költségvetési lehetőségek
figyelembevételével kidolgozza az elhelyezési és egyéb szakanyagellátást.
(7) A Harcászati Értékelő Programok NATO és nemzeti ellenőrzések végrehajtásával kapcsolatos költségeket az érintett
honvédelmi szervezetek részére külön célelőirányzatként, a Magyar Honvédség Nemzetközi Gyakorlatok és Kiképzési
Rendezvények Programja keretén belül a nemzetközi gyakorlatokon és kiképzéseken, megfelelő címrendkódokon és
elkülönített projektkódon kell tervezni a haderőnemi szintű szervezetek felügyelete és koordinációja mellett.
49. § (1) A  központi logisztikai előirányzatok a  központi logisztikai ellátó szervezeteknél kerülnek jóváhagyásra. Ezen
előirányzatok terhére történő kötelezettségvállalásra kizárólag a központi logisztikai ellátó szervezetek parancsnokai
jogosultak.
(2) Az  MH LK a  szolgálati alárendeltségébe tartozó központi logisztikai ellátó szervezetek központi logisztikai
előirányzatairól – ideértve az azok terhére vállalt kötelezettségeket és a  teljesítéseket is – naprakészen tartalmazó
nyilvántartást vezet, melyet elérhetővé tesz a HM KÁT Titkárság, a HM GTSZF és a HM KIF részére.
50. § (1) Az elemi költségvetés összeállítása során a központi logisztikai előirányzatokat érintően meg kell tervezni
a) a  megkötött szerződések tervezési évre tervezett kifizetése, és a  többéves keretszerződések tervezési évre
vonatkozó feltöltése,
b) a  tervezési év terhére már megindított vagy várhatóan tárgyév december 31-ig meginduló, de tárgyév
december 31-ig szerződéskötéssel le nem záruló beszerzési eljárások – ideértve a  beszerzési HM utasítás
szerint átütemezett beszerzési eljárásokat is –,
c) a közbeszerzésekről szóló 2015. évi CXLIII. törvény (a továbbiakban: Kbt.) 15. § (1) bekezdés b) pontja szerinti
közbeszerzési értékhatárt el nem érő értékű beszerzések fedezetéül szolgáló központi előirányzatokat
[a továbbiakban a)–c) pont együtt: determinált előirányzatok] és
d) a  tervezési évben a  tervezési év előirányzatai terhére indítandó eljárások fedezetéül szolgáló logisztikai
előirányzat-keretet,
az azokhoz kapcsolódó beszerzési feladatokkal együtt.
 (2) A központi logisztikai ellátó szervezet részére a jóváhagyott elemi költségvetésben kiadásra kerülnek a determinált
előirányzatok, valamint a logisztikai előirányzat-keret összege.
 (3) A  logisztikai előirányzat-keretek felhasználását az  MHP – a  kiemelt képesség-fejlesztési programokat érintően
a  HM  KÁT egyetértésével – kezdeményezheti, melynek során a  „Megbízás beszerzés kezdeményezésére”
(a  továbbiakban: megbízás) megnevezésű formanyomtatvány kitöltése és HM VGH-ra való megküldése egyben
megfelel a  szükséges előirányzat biztosítását szolgáló előirányzat-átcsoportosítás kezdeményező
dokumentumának is.
(4) A HM VGH a logisztikai előirányzat-keretre indított beszerzés esetén
a) a megbízás befogadása után felterjeszti a kezdeményezést jóváhagyásra a HM VGHÁT részére és
b) a jóváhagyást követően kiadja a beszerzéshez szükséges előirányzatot.
51. § A  HM VGH állományából a  honvédelmi szervezetekhez pénzügyi és számviteli ellátásra kikülönített
gazdálkodástámogató és pénzügyi ellátó referatúra (a továbbiakban: referatúra) elhelyezését, logisztikai támogatását
a munkavégzéshez és a házipénztárak működéséhez, valamint a biztonságos pénzszállításhoz – a Számviteli Politika
Pénzkezelési Szabályzatában meghatározottak szerint – szükséges feltételeket a  honvédelmi szervezet vezetője
biztosítja a logisztikai utaltsági rend szerint.
13. Infrastrukturális gazdálkodás 52. § (1) Az infrastrukturális gazdálkodás körébe tartozik
a) a honvédelmi feladatok megvalósításához szükséges ingatlanállomány biztosítása,
b) az ingatlanoknak a honvédelmi szervezetekhez való utalása,
c) az ingatlanoknak a honvédelmi szervezetek részére történő használatba adása,
d) az ingatlanok használata és üzemvitele,
e) az  ingatlanok üzemeltetése, szolgáltatásokkal való ellátása, fenntartása, karbantartása, állagmegóvása,
valamint felújítása,
f ) az ingatlanok élőerős és technikai őrzésvédelme,
g) az ingatlanok fejlesztése,
h) az ingatlanok környezeti állapot-helyreállítása és
i) a központi környezet- és természetvédelmi feladatok ellátása.
(2) Az  ingatlanoknak a honvédelmi szervezetekhez történő elhelyezési utalásáról, valamint a honvédelmi szervezetek
részére történő használatba adásáról – a HM VGH főigazgatójának a HM VFF útján előterjesztett javaslatát figyelembe
véve – a  HM szervezeti egységei vonatkozásában a  HM VGHÁT, egyéb honvédelmi szervezetek vonatkozásában
az MH PK dönt.
(3) A Magyar Állam tulajdonában és a HM vagyonkezelésében lévő ingatlanok üzemeltetésére, fenntartására, társasházés helyőrségi szálló-kezelésére, valamint ezen ingatlanok őrzésvédelmére és elhelyezési ellátására az egyes elhelyezési
feladatok végrehajtásának rendjéről szóló HM utasítás alkalmazandó.
53. § (1) Az  MH technikai és képesség fejlesztéséhez kapcsolódó központi építési beruházási igényeket és az  ezekkel
kapcsolatos követelményeket a honvédelmi szervezetek szolgálati úton megküldik a HM VGH részére.
(2) A  központi építési beruházási terv a  fejlesztési igények és a  meghatározott költségvetési lehetőségek
figyelembevételével történő kidolgozása a HM VGH feladata.
(3) A  HM VGH a  nemzetgazdasági szempontból kiemelt jelentőségű beruházások megvalósításának gyorsításáról és
egyszerűsítéséről szóló 2006. évi LIII. törvény 1. § (1) bekezdése szerinti kiemelt jelentőségű építési beruházásoknál
beruházási javaslatot, az  éves költségvetési törvény szerinti, építési beruházásokra vonatkozó nemzeti értékhatár
harmincszorosát meghaladó becsült értékű központi építési beruházásoknál beruházási programot készít.
A lakásépítéseknél a HM VGHÁT egyedi döntése esetén a HM VGH beruházási javaslatot vagy beruházási programot
készít.
(4) A beruházási programokat
a) az éves költségvetési törvény szerinti nemzeti értékhatár (a továbbiakban: nemzeti értékhatár) 40-szereséig
terjedő becsült érték esetén a HM VGH főigazgató és
b) a nemzeti értékhatár 40-szeresét meghaladó becsült érték esetén a HM VGHÁT
hagyja jóvá.
(5) A lakásépítéseket értékhatárra való tekintet nélkül a HM VGHÁT hagyja jóvá a beruházási javaslat vagy a beruházási
program keretében.
54. § (1) Az építési beruházások előirányzatai a központi előirányzatok között tervezhetők.
 (2) A normatívák, az ingatlan műszaki állapota alapján kialakított felújítási szükséglet, valamint a honvédelmi szervezetek
által igényelt felújítások, illetve a  meghatározott pénzügyi lehetőségek figyelembevételével készült éves
ingatlanfelújítási tervet a HM VGH főigazgatója a HM VFF útján, a HM GTSZF egyidejű tájékoztatásával terjeszti fel
jóváhagyásra a HM VGHÁT részére.
(3) Az  építési beruházások műszaki-gazdasági dokumentációinak – így különösen a  Műszaki Kivitelezési
Tervdokumentáció, tenderterv – kidolgozását, bírálatát a HM VGH végzi az MHP, a használó katonai szervezetek és
azok szolgálati elöljárói képviselőjének bevonásával.
(4) Az üzembe helyezési eljárás lefolytatásával, az ingatlan létesítménykezelőnek és üzemeltetőnek, illetve használónak
történő átadásával kapcsolatos, továbbá az üzembe helyezési okmányok és az épület, építmény vagy a földterület
állományváltozási bizonylatainak elkészítését a  használó honvédelmi szervezet végzi, az  azok továbbításával
kapcsolatos, illetve a  részt vevő honvédelmi és egyéb szervezetek – így különösen a  Kincstár, az  Magyar Nemzeti
Vagyonkezelő Zrt., a hatóságok és a szakhatóságok – felé irányuló feladatokat a HM VGH koordinálja.
55. § (1) A  HM fejezet központi környezet- és természetvédelmi feladatai – így különösen a  nemzeti programok, állami
felelősségi körbe tartozó kárelhárítási és kármentesítési feladatok, egyes program- és célfeladatok – előkészítését és
teljesítését a HM VGH tervezi, szervezi és központi ellátási rendben hajtatja végre.
(2) A  részben vagy egészben uniós forrásból megvalósuló projektek előkészítését és teljesítését a  HM VGH tervezi,
szervezi és hajtja végre. A beruházásokkal kapcsolatos feladatokat a HM VGH végzi.
(3) A HM vagyonkezelésében lévő ingatlanok környezeti állapotfelmérését és vizsgálatát, valamint – a jogszabályokban
rögzített szintű – környezeti helyreállítását a HM VGH a használó honvédelmi szervezettel együttműködésben végzi.
(4) Az (1)–(3) bekezdésbe nem tartozó, működési, fenntartási és kiképzési körbe sorolt környezet- és természetvédelmi
feladatokra a HM VGH központi logisztikai előirányzatot biztosít, amely a központi logisztikai ellátó szervezeteknél
kerül jóváhagyásra. Ezen előirányzatok felhasználása az MHP irányításával történik.
(5) A  honvédelmi szervezet által megvalósuló intézményi környezet- és természetvédelmi feladatokat a  honvédelmi
szervezet az intézményi gazdálkodáshoz biztosított előirányzatok terhére hajtja végre.
VII. Fejezet
A HM VGH központi gazdálkodási és ellátási feladatai, a Korm. rendelet 5. §-a szerinti,
a pénzügyi és számviteli szakterületen megvalósuló felelősségvállalás és munkamegosztás
14. A költségvetési gazdálkodással, valamint a pénzügyi és számviteli ellátással kapcsolatos feladatok
56. § A HM VGH végzi
a) a költségvetési gazdálkodás, valamint a pénzügyi és számviteli szaktevékenység fejezeti szintű irányítását,
b) a honvédelmi szervezetek központi illetmény- és bérgazdálkodásával kapcsolatos, 58. § szerinti feladatokat, és
c) a Korm. rendelet 2. § (4) bekezdés a) pontja szerinti központi pénzügyi és számviteli ellátást.
57. § A fejezeti szintű költségvetési gazdálkodás rendszerében a HM VGH főigazgatója feladat- és hatáskörében
a) ellátja a HM állami vezetőinek pénzügyi szaktanácsadói feladatait,
b) a HM fejezet jogszabályban meghatározott költségvetési, pénzügyi és számviteli szakmai felügyeleti feladatait,
c) előkészíti a  hatáskörébe tartozó, a  honvédelmi szervezetek költségvetési gazdálkodását szabályozó
jogszabályokat, közjogi szervezetszabályozó eszközöket és belső rendelkezéseket,
d) összeállítja a leltározási és leltárkészítési, az értékelési, a selejtezési, a bizonylati rend, a kormányzati funkció,
az  önköltségszámítási, a  pénzkezelési szabályzatokat tartalmazó Számviteli Politikát és azt folyamatosan
karbantartja,
e) az ellenjegyzési HM utasítás szerint gyakorolja a kötelezettségvállalások pénzügyi ellenjegyzésének jogkörét,
f ) a  35.  § szerinti eljárásrend figyelembevételével előterjeszti a  miniszteri vagy ennél magasabb hatáskörbe
tartozó költségvetési előirányzat-módosítási, -átcsoportosítási javaslatokat,
g) a honvédelmi szervezetekkel együttműködve javaslatot tesz a költségvetési maradványok felhasználására,
h) szervezi, szabályozza és irányítja a költségvetés pénzügyi lebonyolításával összefüggő kincstári tevékenységet,
kezeli a fejezeti, az elsődleges és másodlagos kincstári számlákat,
i) megosztja a  kiadási előirányzatok teljesítéséhez szükséges havi támogatási kereteket, és azokat kiutalja
a honvédelmi szervezetek részére,
j) a Korm. rendelet 17. §-ában meghatározottak szerint összeállítja a Magyarország központi költségvetéséről
szóló törvény szerkezeti rendjének megfelelő részletezettségű költségvetési beszámolót és a  költségvetési
zárszámadáshoz kapcsolódó adatszolgáltatást, továbbá az  időközi költségvetési és mérlegjelentéseket és
előrejelzéseket,
k) végzi a  Nemzeti Támogató Rendszer keretében ellátandó pénzügyi feladatok szakmai felügyeletével
kapcsolatos tevékenységeket,
l) pénzügyi szakellenőrzés keretében végrehajtja a KNBSZ és az MH EK pénzügyi és számviteli tevékenységének
meghatározott időszakonkénti vizsgálatát,
m) összeállítja és karbantartja a HM KGIR címrendkódok jegyzékét és
n) összeállítja és karbantartja a honvédelmi szervezetek pénzügyi és számviteli ellátási-utaltsági rendjéről szóló
HM utasítást. 58. § A központi illetmény- és bérgazdálkodás, valamint a személyi juttatások előirányzataival történő központi gazdálkodás
és ellátás keretében – figyelemmel a személyi állomány jogállásához kapcsolódó egyes jogszabályi rendelkezésekben,
valamint a központosított illetményszámfejtés szabályairól szóló Korm. rendeletben foglaltakra – a HM VGH
a) a honvédelmi szervezetek bevonásával tervezi a személyi állomány illetményének, illetményen kívüli pénzbeli
járandóságainak és azok járulékos kiadásainak költségvetési előirányzatait,
b) végzi az  illetmény- és bérszámfejtést, -folyósítást, a  kapcsolódó adó- és járulékelszámolást, -bevallást és
-befizetést,
c) gazdálkodási kereteket állapít meg az egyes illetményhez kötődő és illetményen kívüli pénzbeli juttatásokra
felhasználható előirányzatokból és
d) végzi a válságkezelő és béketámogató műveletek keretében működő katonai szervezetek és egyéni beosztást
betöltők, valamint a katonai képviseletek NATO, EU és önálló nemzeti beosztást betöltő állománya pénzügyi
biztosítását.
59. § (1) A Korm. rendelet 2. § (4) bekezdés a) pontja szerinti, a könyvvezetéssel, a pénzügyi ellenjegyzéssel, a pénzforgalom
lebonyolításával és a beszámolással kapcsolatos központi ellátás keretében a munkamegosztás és felelősségvállalás
a (2) és (3) bekezdés szerint történik.
(2) A referatúrák az ellátásra kijelölt honvédelmi szervezetek, valamint a honvédelmi szervezetek pénzügyi és számviteli
szervezeti egységei a saját szervezetük és az ellátott honvédelmi szervezetek vonatkozásában a HM aLOGIR feladataira
tekintettel, a logisztikai szakállománnyal együttműködve
a) az ellenjegyzési HM utasítás alapján rögzítik a kötelezettségvállalást a HM aLOGIR-ben,
b) a  beérkezett szállítói számlákkal a  finanszírozási HM utasításban meghatározottak szerint járnak el, majd
a számlát rögzítik a HM aLOGIR-ben,
c) a honvédelmi szervezetekhez befolyó bevételeket rögzítik a HM KGIR-ben,
d) a kincstári kivonatot és a hozzá kapcsolódó számlákat a bizonylati rendben előírtak szerint iktatják,
e) a pénzforgalommal kapcsolatos vegyes és helyesbítő könyveléseket kezdeményezik a HM KGIR-ben,
f ) a  finanszírozási HM utasítás szerinti eljárásrendnek megfelelően adatszolgáltatást teljesítenek a  HM VGH
részére a kincstári körön kívülre irányuló nagy összegű, forintban, valamint a devizában tervezett kifizetésekről,
g) a finanszírozási HM utasítás szerint összeállított támogatási keretigénylés alapján a HM VGH-tól közvetlenül
igénylik a havi támogatási előirányzat-felhasználási keretet,
h) összeállítják a  költségvetési zárszámadáshoz kapcsolódó adatszolgáltatást, és azt a  honvédelmi szervezet
vezetőjének aláírását követően a 39. § szerinti HM VGHÁT körlevélben foglaltak alapján terjesztik fel,
i) közvetlen adatszolgáltatást nyújtanak a HM VGH részére az intézményi elemi költségvetési beszámolóhoz és
az időközi költségvetési és mérlegjelentésekhez valamint előrejelzésekhez és
j) biztosítják az intézményi költségvetési beszámoló és az időközi költségvetési és mérlegjelentések analitikus
alátámasztottságát.
 (3) A HM VGH könyvvezetési és pénzügyi ellenjegyzési feladatok végrehajtását, valamint a pénzforgalom kezelését és
lebonyolítását végző szervezeti egységei
a) a kötelezettségvállalásoknak a (2) bekezdés a) pontja szerinti rögzítését követően a HM VGH jogkörébe tartozó
kötelezettségvállalások pénzügyi ellenjegyzése során az ellenjegyzési HM utasítás alapján járnak el,
b) a szállítói számláknak a  (2)  bekezdés a)  pontja szerinti rögzítését követően a  kontírozás összefüggéseit
ellenőrzik, hiba esetén közvetlenül intézkednek a  (2)  bekezdés szerinti szervezeti egységek felé annak
javítására, majd végrehajtják az üzemgazdasági szemléletű könyvelést,
c) előkészítik, majd végrehajtják az utalást, d) a kincstári kivonat alapján végrehajtják a pénzforgalmi könyvelést és a kivonatot elektronikus úton közvetlenül
megküldik a (2) bekezdés szerinti szervezeti egységek részére,
e) a (2) bekezdés c) pontja szerinti rögzítéseket ellenőrzik és végrehajtják a könyvelést,
f ) a (2) bekezdés szerinti szervezeti egységekkel egyeztetve végrehajtják az átkönyveléseket, a vagyonváltozást
érintő és a pénzforgalomhoz kapcsolódó soron kívüli, halaszthatatlan helyesbítő könyveléseket,
g) a (2) bekezdés f ) pontja szerint megküldött formanyomtatványt az ellenőrzést követően megküldik a Kincstár
részére,
h) végzik a házipénztár, valutapénztár, kifizetőhely könyvelését a HM KGIR-ben,
i) a honvédelmi szervezeteknek a 60. § (1) bekezdés 15. pontja szerinti feladatokra vonatkozó kezdeményezése
alapján – a Számviteli Politika Pénzkezelési Szabályzatában foglaltak szerint – rendezik az intézményi kincstári
kártyával kapcsolatos adminisztratív feladatokat,
j) a (2) bekezdés g) pontja szerinti igények felülvizsgálatát követően a honvédelmi szervezetek részére kiutalják
a havi támogatási előirányzat-felhasználási kereteket és
k) a Korm. rendelet 17.  §-ában meghatározottak szerint összeállítják az  intézményi elemi költségvetési
beszámolót, továbbá az intézményi időközi költségvetési és mérlegjelentéseket, valamint az előrejelzéseket.
60. § (1) Az  ellátott honvédelmi szervezetek vonatkozásában a  referatúra, valamint a  pénzügyi és számviteli ellátást végző
honvédelmi szervezetek pénzügyi és számviteli szervezeti egysége – ideértve a  válságkezelő és békeműveleteket
támogató kontingensek állománytáblájában rendszeresített pénzügyi és számviteli szervezeti egységeket is –
1. az ellátási körébe tartozó honvédelmi szervezetek vezetőit folyamatosan és rendszeresen tájékoztatja
a költségvetési pénzügyi lehetőségekről, a szakterületet érintő rendelkezésekről,
2. az ellátott személyi állományt szükség szerint tájékoztatja a  rájuk vonatkozó és a  szakterületet érintő
rendelkezésekről, döntésekről,
3. szervezi és vezetője végzi a  költségvetési gazdálkodás pénzügyi gazdasági vezető hatáskörébe tartozó
szakterületi feladatait,
4. nyilvántartja és kezeli a  honvédelmi szervezet hatáskörében felhasználható gazdálkodási kereteket,
költségvetési előirányzatokat,
5. együttműködik a logisztikai, továbbá az egyéb, erőforrás-gazdálkodásban érintett szervezeti egységekkel vagy
honvédelmi szervezetekkel,
6. véleményezi a szolgálati elöljáró vagy a felügyeleti szerv vezetője hatáskörébe tartozó és a szakterületet érintő
pénzügyi jellegű beadványokat, kérelmeket,
7. vezetője állandó tagként vagy állandó meghívottként részt vesz a  honvédelmi szervezet gazdálkodási
bizottságában, ha a honvédelmi szervezetnél gazdálkodási bizottság kerül felállításra,
8. vezetője részt vesz a  személyi állomány pénzbeli járandóságainak megállapítására vonatkozó, valamint
a gazdálkodási tárgyú – egyedi és normatív jellegű – vezetői intézkedések, parancsok előkészítésében,
9. számvetést készít az előirányzat-felhasználási keret igény összeállítása érdekében a helyi gazdálkodási körbe
tartozó pénzügyi jellegű várható kiadásokról és bevételekről,
10. összeállítja az  intézményi szintű költségvetési előirányzatok tervezésére és módosítására vonatkozó
javaslatokat,
11. vezetője gyakorolja az  ellenjegyzési HM utasításban meghatározott kötelezettségvállalások pénzügyi
ellenjegyzésére vonatkozó jogköröket,
12. közreműködik a kártérítési és kártalanítási ügyek rendezésében,
13. koordinálja a  bevételek beszedését és végrehajtja azok minősítését, kezeli a  terven felüli bevételeket
az  intézményi bevételekkel kapcsolatos feladatokról szóló HM utasítás szerint, összeállítja az  előző évi
költségvetési maradvány jóváhagyására vonatkozó felterjesztéseket,
14. teljesíti és elszámolja a központi befizetési kötelezettségeket,
15. végzi a honvédelmi szervezet intézményi kincstári kártyával történő ellátásával kapcsolatos feladatokat – így
különösen az igénylést, módosítást és megszüntetést úgy, hogy az igénylést és megszüntetést a honvédelmi
szervezet vezetőjének aláírását követően közvetlenül küldi meg a HM VGH részére, és az igénylés visszaigazolását
követően értesíti a jogosultat az intézményi kincstári kártya átvételéről,
16. felszámítja, nyilvántartja és kezeli a  jogszabályokban, közjogi szervezetszabályozó eszközökben és belső
rendelkezésekben meghatározott pénzügyi kereteket,
17. a készpénzfizetési számlákat kiegyenlíti, biztosítja a vásárlási előlegeket és végrehajtja azok elszámoltatását,
18. intézményi szintű pénzügyi és számviteli belső szakellenőrzést hajt végre és
19. a finanszírozási HM utasításban meghatározottak szerint működteti a  házipénztárt, valutapénztárt és
a pénztárszolgálathoz tartozó kifizetőhelyet.
(2) Az ellátott honvédelmi szervezet
a) gazdálkodási szabályzatában rögzíti az  ellátó honvédelmi szervezettel való kapcsolattartásra vonatkozó
előírásokat és
b) megkeresés esetén a  feltüntetett határidő betartásával adatot szolgáltat az  ellátó honvédelmi szervezet
részére. 61. § A HM VGH a központi logisztikai gazdálkodással összefüggésben végzi
a) a HM fejezet haditechnikai export-import tevékenységének ellátásával és
b) a  katonai vám- és határforgalmi feladatokkal, továbbá a  jövedéki adóraktárak irányításával és a  jövedéki
adóelszámolással összefüggő feladatokat. 62. § (1) A HM VGH a feladat- és hatáskörébe tartozó szakmai kérdésekben közvetlen adatszolgáltatást kérhet a honvédelmi
szervezetek pénzügyi és számviteli szervezeti egységeitől.
(2) Az adatszolgáltatást a pénzügyi és számviteli egységek a honvédelmi szervezet vezetőjének egyidejű tájékoztatása
mellett teljesítik.
VIII. Fejezet
Az államháztartási belső kontrollrendszer és a HM KGIR
63. § A  honvédelmi szervezet vezetője a  honvédelmi szervezet működésének folyamataira és sajátosságaira tekintettel
a belső kontroll HM utasításban foglaltak figyelembevételével köteles kialakítani, működtetni és fejleszteni a szervezet
államháztartási belső kontrollrendszerét, amely az  operatív belső kontrollok rendszeréből, valamint az  operatív
tevékenységtől szervezetileg és funkcionálisan független államháztartási belső ellenőrzésből áll.
64. § (1) A gazdálkodást érintő információáramlást a HM KGIR biztosítja.
 (2) A  HM fejezet információs rendszerét és az  információáramlást úgy kell kialakítani, hogy a  3.  § (3)  bekezdésében
meghatározott információk a honvédelmi szervezet vezetője, illetve a döntéshozó rendelkezésére álljanak.
 (3) Az  információs rendszer kialakításakor biztosítani kell, hogy az  alapadatot a  keletkezés helyén, bizonylat alapján
rögzítsék. Az  adatok bevitelének, módosításának, lekérdezésének, megtekintésének, elemzésének lehetősége
a hozzáférési jogosultságoknak megfelelően kerül biztosításra.
(4) A  HM KGIR rendeltetése a  HM fejezet gazdálkodási területei jellemző adatainak egységes rendszerben történő és
egységes szempontok szerinti gyűjtése, tárolása, feldolgozása és értékelése, továbbá a  fejezet gazdálkodása
átláthatóságához, folyamatos kontrolljához, a  kontrolling-tevékenységhez, a  belső, a  felügyeleti és a  külső
ellenőrzésekhez szükséges adatszolgáltatás biztosítása. A  HM KGIR rendeltetését és feladatait részletesen
a HM KGIR-ről szóló HM utasítás szabályozza.
(5) A HM KGIR felsőszintű szabályozását és fejlesztése előkészítésének koordinálását a HM KIF látja el.
 (6) A HM KGIR üzemeltetési feladatait a HM VGH az érintettekkel együttműködve végzi.
IX. Fejezet
A KNBSZ és az MH EK gazdálkodásának sajátos szabályai
65. § (1) A KNBSZ és az MH EK költségvetési gazdálkodásának megszervezésére az Áht. és végrehajtási rendeletei, valamint
a  védelmi ágazat működését szabályozó törvények és végrehajtási rendeletek mellett az  alaptevékenységükre
jellemző speciális ágazati törvények és végrehajtási rendeleteket kell alkalmazni.
(2) A  KNBSZ gazdálkodásának sajátos szabályait a  Korm. rendelet határozza meg. A  KNBSZ részére békeidőszakban
központi ellátás keretében a KNBSZ és az MH együttműködésének szabályairól szóló HM utasítás szerinti anyagok,
eszközök, valamint szolgáltatások kerülnek biztosításra.
(3) A  részben vagy egészben uniós forrásból megvalósuló projektek előkészítését és teljesítését a  KNBSZ tervezheti,
szervezheti és önállóan is végrehajthatja. A beruházásokkal kapcsolatos feladatokról a HM VGH-t tájékoztatja.
(4) A nemzetbiztonsági szolgálatokról szóló 1995. évi CXXV. törvény 63. § (5) bekezdése alapján beszerzett és használt
vagyon felett az államot megillető tulajdonosi jogok és kötelezettségek összességét, valamint az ezzel a vagyonnal
összefüggő vagyongazdálkodási feladatok ellátását a KNBSZ végzi.
(5) A KNBSZ főigazgatója a KNBSZ részletes gazdálkodási szabályait saját hatáskörben állapítja meg.
 (6) Az MH EK gazdálkodására az MH EK gazdálkodásának szabályairól szóló HM utasítás alkalmazandó.
 (7) A (2) bekezdés és az (5) és (6) bekezdés szerinti szabályozókban meghatározott eltérő szabályok mellett az (1) bekezdés
szerinti honvédelmi szervezeteknek a  HM fejezet központi gazdálkodási és ellátási rendjétől való eltérését
a gazdálkodás részterületeit szabályozó HM utasítások tartalmazzák.
IX. Fejezet
Záró rendelkezések 66. § Ez az utasítás 2019. január 1-jén lép hatályba.
67. § (1) A szabályozók kidolgozásáért felelős honvédelmi szervezetek 2019. március 31-ig
a) elvégzik a  hatáskörükbe tartozó szabályozók normaszövegnek felülvizsgálatát, és a  szükséges módosítások
átvezetését, és
b) szükséges esetben kidolgozzák a nem módosítható belső rendelkezéseket felváltó új szabályozókat.
(2) Az MH PK 2019. szeptember 30-ig felülvizsgálja, és szükség szerint módosítja az MH szakterületi szabályozóit és kiadja
a 21. § szerinti szakterületeket szabályozó szakutasításokat.
68. § Hatályát veszti
a) a Honvédelmi Minisztérium fejezet központi és intézményi gazdálkodásáról szóló 75/2017. (XII. 29.) HM utasítás,
és
b) a kiemelt hadfelszerelés-fejlesztési programok besorolásáról szóló 39/2013. (VII. 25.) HM utasítás.
Dr. Benkő Tibor s. k.,
 honvédelmi miniszter


type: legislation

jurisdiction: Hungary

text:
16/2003. (IV. 11.) HM rendelete a honvédelmi szervezetek alaprendeltetésen kívüli tevékenységéből származó bevételek felhasználásáról és elszámolásáról.
A honvédelemről szóló 1993. évi CX. törvény (a továbbiakban: Hvt.) 41. § (2) bekezdésének m) pontjában foglaltak alapján — figyelemmel az államháztartás működési
rendjéről szóló 217/1998. (XII. 30.) Korm. rendelet
(a továbbiakban: Ámr.) 9. §-ának (7) bekezdésében foglaltakra — a honvédelmi szervezetek alaprendeltetésen kívüli
tevékenységéből származó bevételek felhasználásáról és
elszámolásáról a következőket rendelem el:
1. § (1) A rendelet hatálya kiterjed a Honvédelmi Minisztérium (a továbbiakban: HM) költségvetési felügyelete alá
tartozó költségvetési szervezetekre (a továbbiakban: honvédelmi szervek) és azok személyi állományára.
(2) E rendelet előírásait kell alkalmazni a Hvt. 22. §
(1) bekezdésének j)— l) pontjaiban és a (4) bekezdésében
meghatározott, térítés ellenében végzett tevékenységek
(szolgáltatások) teljesítéséből származó bevételek felhasználására és elszámolására.
2. § (1) E rendelet alkalmazása tekintetében a honvédelmi
szerv alaprendeltetésen kívüli tevékenységének kell tekinteni az Ámr. 9. § (5) bekezdésében meghatározott alaptevékenységen belüli — nem vállalkozásban végzett — kiegészítő, kisegítő (a továbbiakban együtt: kiegészítő) jellegű
tevékenységeit. Az alaprendeltetés szerinti tevékenység és
a kiegészítő tevékenység együttesen alaptevékenységet képez.
(2) A kiegészítő tevékenységek csak az államháztartásról szóló 1992. évi XXXVIII. törvény (a továbbiakban:
Áht.) 87. §-a szerinti költségvetési szervek, a honvédelmi
szervek személyi állománya (ideértve azok nyugdíjasait és
jogszabályban meghatározott hozzátartozóit is), a HM tárca alapítványai és közhasznú szervezetei részére szerződés
alapján végezhetők. E tevékenységek költségeit (kiadásait)
az azok teljesítéséből származó bevételeknek fedeznie kell.
Ilyen tevékenységnek minősül a Hvt. 22. § (1) bekezdése
l) pontja alapján az állami szervek részére térítés ellenében
végzett tűzszerészeti tevékenység is.
(3) Honvédelmi szervezet gazdasági társaság és egyéni
vállalkozó részére az 1. § (2) bekezdésében említett szolgáltatást — figyelemmel az Áht. 15. §-ában foglaltakra —
csak vállalkozás formájában (Áht. 96. §) végezhet. Eltérő
rendelkezés hiányában ezt a szabályt kell alkalmazni a
közhasznú szervezetekről és az egyesülésről szóló törvények alapján működő jogi személyek, a diplomáciai testületek és a (2) bekezdésben nem említett magánszemélyek
esetében is.
(4) A (3) bekezdésben foglaltak alól felmentést — a
katonai szervezetek esetében a HM Honvéd Vezérkar főnöke, más honvédelmi szerv esetében a HM közigazgatási
államtitkár, illetőleg az országos parancsnok [a Magyar
Honvédség hivatásos és szerződéses állományú katonáinak
jogállásáról szóló 2001. évi XCV. törvény 2. § (8) bekezdés] javaslata alapján — a honvédelmi miniszter adhat.
3. § A honvédelmi szervezet állami szerv részére közérdekű
cél megvalósítása érdekében kiegészítő tevékenységet — a
Hvt.-ben és az Ámr.-ben meghatározott feltételeken túlmenően — csak a Szervezeti és Működési Szabályzatában
meghatározott rend szerint végezhet.
4. § Az 1. § (2) bekezdés szerinti tevékenység csak a Polgári
Törvénykönyv idevonatkozó szabályai szerint (írásban)
kötött szerződés alapján végezhető.
5. § A 2. § (2) bekezdés szerinti kiegészítő tevékenységből
eredő bevételek — figyelemmel a központi költségvetés
Honvédelmi Minisztérium fejezetéhez tartozó költségvetési szervek bevételei teljesítésének, kezelésének és befizetésének rendjéről szóló 12/2000. (II. 8.) Korm. rendelet
mellékletének 5. pont e) alpontjában, illetőleg annak a 3. §
(1) bekezdésében foglaltakra — a következők szerint használhatók fel:
a) a központi, állami befizetési kötelezettségek teljesítése után fennmaradó összegből elsősorban a tevékenység
során felhasznált központi és csapat beszerzésű anyagok,
energiahordozók stb. — gazdálkodási szabályok szerinti —
visszapótlását kell biztosítani;
b) a tevékenységgel összefüggésben felmerült többlet
személyi kiadások (túlmunka-, túlszolgálati díj, rendkívüli
munkavégzés díjazása, napidíj, a Polgári Törvénykönyv
szerinti megbízás díja, stb.) a tevékenységben résztvevők
állománycsoportjára vonatkozó jogszabályok szerint
folyósíthatók, illetőleg állapíthatók meg. Az ilyen címen
kifizetett összeg éves szinten nem haladhatja meg a kiegészítő tevékenység (számított) bérköltségének 50%-át;
c) a technikai eszközök amortizációs költségei és a honvédelmi szervezetnél egyébként is felmerülő (rendes munkaidőre eső) személyi kiadások megtérülő részét fejezeti
szintű megtérülésként kell kezelni. A kiegészítő tevékenységben közvetlenül és közvetve résztvevők munkájának
elismerésére, az állománycsoportjukra vonatkozó szabályok szerint, a személyi kiadások megtérülő részének 18%-a
— ide nem értve annak járulékos kiadásait — az elöljáró
parancsnok (felettes) engedélyével használható fel. Az így
rendelkezésre álló összeg 25%-ának felhasználási jogát az
elöljáró parancsnok (felettes) magához vonhatja.
6. § (1) A hivatásos és szerződéses katona, illetőleg a köztisztviselő (munkavállaló) és a közalkalmazott, kiegészítő
tevékenység keretében végzett kiemelkedő teljesítményének elismeréseként — figyelemmel az 5. § b) pontjában
foglaltakra is — évente legfeljebb három havi illetményének megfelelő összegű céljutalomban részesülhet.
(2) Eltérő rendelkezés hiányában, az e rendelet alapján
kifizetett céljutalom, az egyéb címen kifizetett jutalmakkal
együtt (ide nem értve a jubileumi jutalmat) sem haladhatja
meg évente az érintett illetményének hathavi összegét.
7. § A bevételek felhasználásával kapcsolatos előirányzatmódosításokat az általános szabályok szerint kell végrehajtani.
8. § (1) A honvédelmi szervezetek által végzett alaprendeltetésen kívüli tevékenységek végzésére vonatkozó részletes szervezési, engedélyezési és eljárási szabályokat
hatáskörüknek megfelelően a HM közigazgatási államtitkára, illetőleg a HM Honvéd Vezérkar főnöke állapítja
meg.
(2) Az e rendelet alapján folyósítandó pénzbeli juttatásokra fordítható gazdálkodási keretek képzésére, a folyósításukkal kapcsolatos pénzügyi, adminisztrációs feladatok végrehajtásának rendjére a pénzügyi és számviteli feladatokat
ellátó központi szerv vezetője hatáskörében intézkedik.
9. § (1) Ez a rendelet a kihirdetését követő 8. napon lép
hatályba. Ezzel egyidejűleg hatályát veszti a Magyar Honvédség alaprendeltetésen kívüli tevékenységéről szóló
23/1992. (XI. 6.) HM rendelet.
(2) A 2. § (3) bekezdésében foglaltakra figyelemmel a
honvédelmi szervezetek felülvizsgálják alapító okiratukat,
illetőleg szervezeti működési szabályzatukat, és szükség
szerint 2003. június 30-ig kezdeményezik azok módosítását.
Juhász Ferenc s. k.,
honvédelmi miniszter


text:
1486/2011. (XII. 23.) Korm. határozata a rendkívüli kormányzati intézkedések előirányzatból történő átcsoportosításról.
A Kormány 1. az államháztartásról szóló 1992. évi XXXVIII. törvény (a továbbiakban: Áht.) 38. § (1) bekezdésében, valamint
az államháztartás működési rendjéről szóló 292/2009. (XII. 19.) Korm. rendelet 57. § (1) bekezdésében biztosított
jogkörében eljárva, a Szervátültetettek 2011. évi Világjátékain és a Speciális Olimpia 2011. évi Nyári Világjátékain elért
eredmények anyagi elismerése érdekében 121,0 millió forint 1. melléklet szerinti átcsoportosítását rendeli el
a Magyar Köztársaság 2011. évi költségvetéséről szóló 2010. évi CLXIX. törvény (a továbbiakban: Kvt.) 1. melléklet,
XI. Miniszterelnökség fejezet, 3. Rendkívüli kormányzati intézkedések cím terhére, a XX. Nemzeti Erőforrás
Minisztérium fejezet, 20. Fejezeti kezelésű előirányzatok cím, 23. Sporttevékenység támogatása alcím, 6. Az olimpiai
mozgalommal összefüggő, valamint egyéb, a sport stratégiai fejlesztését szolgáló feladatok támogatására
jogcímcsoport, 2. Sporteredmények, sportszakmai tevékenység anyagi elismerése jogcím javára; egyúttal felhívja
a nemzeti erőforrás minisztert, hogy az átcsoportosítást követően a jutalmak kifizetéséhez szükséges intézkedéseket
készítse elő; Felelős: nemzetgazdasági miniszter nemzeti erőforrás miniszter
Határidő: azonnal 2. az Áht. 26. § (4) bekezdése szerint a Kvt. 1. melléklet, XX. Nemzeti Erőforrás Minisztérium fejezet, 20. Fejezeti kezelésű
előirányzatok cím, 23. Sporttevékenység támogatása alcím, 6. Az olimpiai mozgalommal összefüggő, valamint egyéb,
a sport stratégiai fejlesztését szolgáló feladatok támogatására jogcímcsoport, 2. Sporteredmények, sportszakmai
tevékenység anyagi elismerése fejezeti kezelésű előirányzat részére az 1. pont alapján nyújtott összeg tekintetében
elszámolási kötelezettséget, a fel nem használt rész tekintetében visszafizetési kötelezettséget állapít meg; az 1. pont
szerinti költségvetési forrás jogszerű felhasználását a Kormányzati Ellenőrzési Hivatal ellenőrzi.
Felelős: nemzeti erőforrás miniszter a közigazgatási és igazságügyi miniszter útján a Kormányzati Ellenőrzési Hivatal elnöke
Határidő: 2012. március 31. Orbán Viktor s. k.,
miniszterelnök


text:
139/2004. (IV. 29.) Korm. rendelete a BM Országos Katasztrófavédelmi Főigazgatóság piacfelügyeleti eljárásának részletes szabályairól.
A tűz elleni védekezésről, a műszaki mentésről és a
tűzoltóságról szóló 1996. évi XXXI. törvény (a továbbiakban: Ttv.) 47. §-a (1) bekezdésének g) pontjában kapott
felhatalmazás alapján a BM Országos Katasztrófavédelmi
Főigazgatóság (a továbbiakban: BM OKF) piacfelügyeleti
eljárásának részletes szabályairól a Kormány a következőket rendeli el:
A rendelet hatálya 1. § E rendelet hatálya kiterjed:
a) a Ttv. 4. §-ának h)—j) pontjai szerinti tűzoltó-tech
nikai termék gyártójára, forgalmazójára és javítójára, tűzvagy robbanásveszélyes készülék, gép, berendezés, illetve
építési termék gyártójára, forgalmazójára, és
b) a Ttv. 13/A. §-a szerinti piacfelügyeleti eljárásra.
Piacfelügyelet 2. § (1) A BM OKF illetékes szerve — mint piacfelügyeleti
hatóság — ellenőrzi a forgalomba vagy beépítésre kerülő
építési termék, tűz- vagy robbanásveszélyes készülék, gép,
berendezés, tűzoltó-technikai termék (a továbbiakban:
termék), tűzvédelmi, biztonságossági követelményeknek
való megfelelőségét.
(2) A piacfelügyeleti eljárásra — az e rendeletben foglalt
eltérésekkel — a fogyasztóvédelemről szóló 1997. évi CLV.
törvény X. fejezetében foglalt eljárási szabályokat, valamint az áruk és szolgáltatások biztonságosságáról és az
ezzel kapcsolatos piacfelügyeleti eljárásról szóló 79/1998
(IV. 29.) Korm. rendelet előírásait kell alkalmazni, azzal,
hogy első fokon a BM OKF illetékes szervezeti egység
vezetője, másodfokon a BM OKF főigazgatója jár el.
Piacfelügyeleti bírság 3. § (1) Az eljáró hatóság a Ttv. 13. §/A. (2) bekezdése alapján piacfelügyeleti bírságot (a továbbiakban: bírság) szabhat ki. A bírság többszörös jogsértés esetén halmozottan is
kiszabható.
(2) A bírság összegét az eset összes körülményeire — így
különösen a felhasználók érdekei sérelmének körére, súlyára, a jogsértő állapot időtartamára, és a jogsértő magatartás ismételt tanúsítására, valamint a jogsértéssel elért
előnyre — tekintettel kell meghatározni.
(3) A bírságot a BM OKF által a Magyar Államkincstárnál vezetett 10023002-00283494-00000000 számú számlaszámra kell befizetni.
4. § (1) A bírság hetven százaléka a BM OKF bevétele, a
fennmaradó harminc százalék a központi költségvetés központosított bevételét képezi a (3) bekezdésben meghatározott elszámolási rend szerint.
(2) A bírság BM OKF-nál fennmaradó részét a BM OKF
törvényben előírt feladatainak teljesítése során felmerülő
kiadásokra kell fordítani.
(3) A BM OKF a tárgyévi bírság bevételeivel december
31-i állapot szerint köteles elszámolni. A bírság nyilvántartására, kezelésére és elszámolására egyebekben a költségvetés alapján gazdálkodó szervek beszámolási és könyvvezetési kötelezettségeiről szóló jogszabályt kell alkalmazni.
5. § A BM OKF a befizetett bírságot felhasználhatja:
a) a felhasználók tájékoztatását szolgáló vizsgálatok el
végzésére (megkülönböztető jelölések odaítélése, termékösszehasonlító vizsgálatok) és a vizsgálatok eredményének
közzétételére, a vizsgálati és ellenőrzési módszerek fejlesztésére, laboratóriumok korszerűsítésére, fogyasztóvédelmi
tárgyú kutatási tevékenységre, valamint szakértői, oktatói
és kiadói tevékenység folytatására,
b) a felhasználói jogok érvényesítésére,
c) a piacfelügyeleti jogkörben foglalkoztatottak oktatására,
d) a felhasználók tájékoztatására, a felhasználók részé
re hasznos ismeretek terjesztése érdekében az ellenőrzések
gyakorlati tapasztalatainak tömegkommunikációs eszközök útján történő közzétételére,
e) az iskolarendszeren kívüli piacfelügyeleti oktatás támogatására, f) a felhasználói jogokat ismertető kiadványok megjelentetésére.
Záró rendelkezések 6. § Ez a rendelet 2004. május 1-jén lép hatályba.
Dr. Medgyessy Péter s. k.,
miniszterelnök


text:
65/2012. (IX. 7.) HM utasítása a katonai feladat végrehajtása közben elvégezhető egészségügyi tevékenységekkel kapcsolatos szakkiképzés egyes szabályairól.
A honvédelemről és a Magyar Honvédségről, valamint a különleges jogrendben bevezethető intézkedésekről szóló 2011. évi
CXIII. törvény egyes rendelkezéseinek végrehajtásáról szóló 290/2011. (XII. 22.) Korm. rendelet 2. § (2) bekezdés g) pontja alapján
– figyelemmel a katonai feladat végrehajtása közben elvégezhető egészségügyi tevékenységek és az ezek elvégzéséhez szükséges
szakkiképzés követelményeiről szóló 15/2012. (VII. 30.) HM rendeletre – a következő utasítást adom ki:
1. § Az utasítás hatálya a Honvédelmi Minisztérium, a honvédelemért felelős miniszter közvetlen alárendeltségébe és
közvetlen irányítása alá tartozó szervezetek, továbbá a Magyar Honvédség (a továbbiakban: MH) katonai szervezetei
(a továbbiakban együtt: honvédelmi szervezet) hivatásos és szerződéses állományú katonáira (a továbbiakban:
állomány) terjed ki. 2. § Az MH Honvédkórház parancsnoka:
a) meghatározza a katonai feladat végrehajtása közben elvégezhető egészségügyi tevékenységek és az ezek
elvégzéséhez szükséges szakkiképzés követelményeiről szóló 15/2012. (VII. 30.) HM rendelet (a továbbiakban: R.)
szerinti harctéri mentőkatona (a továbbiakban: HMK) egészségügyi szakkiképzésre jelentkezés technikai
feltételeit, a vizsgaszabályzatot, és a szakkiképzés tejesítését igazoló dokumentumokra vonatkozó eljárási
szabályokat, b) előkészíti a szakkiképzési programot, amelyet jóváhagyásra felterjeszt a Honvéd Vezérkar főnökének,
c) kijelöli a honvédelmi szervezet állományából a HMK egészségügyi szakkiképzésért felelős személyt, illetve felkéri
a hazai és nemzetközi szervek tagjai közül a HMK egészségügyi szakkiképzéshez megfelelő képesítéssel,
minősítéssel és érvényes működési nyilvántartással rendelkező oktatókat, kiképzőket, valamint a szakkiképzést
követően a vizsgabizottság tagjait, d) meghatározza a hazai és nemzetközi standardok alapján a vizsgák értékelésének szempontjait,
e) meghatározza a HMK egészségügyi szakkiképzés végrehajtásának helyszíneit.
3. § (1) A harctéri életmentő katona és a műveleti egészségügyi specialista egészségügyi szakkiképzés (a továbbiakban: MES)
elvégzéséről szóló, az R. szerinti igazolásokat az MH Honvédkórház parancsnoka írja alá.
(2) A MES igazolás érvényességét – a kéthetes tanfolyam elvégzése nélkül, egy alkalommal, 6 hónappal – az MH
Honvédkórház parancsnoka hosszabbíthatja meg. 4. § Ez az utasítás a közzétételét követő napon lép hatályba.
Dr. Hende Csaba s. k.,
honvédelmi miniszter